Bukedde Online - Akulira ISO atabukidde poliisi ku bya muninkini wa Kaweesi\nAKULIRA ekitongole ekikessi ekya ISO awanda muliro! Col. Frank Bagyenda Kaka munyiivu olwa poliisi okuyingirira emirimu gyabwe ku nsonga z’omukazi agambibwa okuba ng’alina by’amanyi ku batta Andrew Felix Kaweesi.\nMbabazi mu ssaako yafuna ensisi nga Kaweesi bamusse\nChristine Muhoza Mbabazi 38, agambibwa okuba nga yali muninkini wa Kaweesi y’alwanya ebitongole by’ebyokwerinda ebibiri; Poliisi - eduumirwa Gen. Kale Kayihura ne ISO (Internal Security Organization) ekulirwa Col. Kaka. Waggulu wa ISO waliyo Minisita w’obutebenkevu Lt. Gen. Henry Tumukunde aludde ng’alaga ebituli mu nkola ya poliisi by’agamba nti byetaaga okuziba.\nEnsiitaano wakati wa poliisi ne ISO yeeyolese ku Lwakuna lwa wiiki ewedde, poliisi bwe yayungudde abaserikale baayo okununula Mbabazi mu maka g’omukazi ono agali e Lungujja mu Ssendawula Zooni aba ISO mwe bamukuumidde okumala omwezi mulamba n’ekitundu.\nWaaliwo akanyoolagano era aba poliisi eyaabulijjo abaasooka okusindikibwa nga bava ku Old Kampala ne CPS bwe baalemwa ne basindikayo aba Flying Squad nga baduumirwa Herbert Muhangi. Aba ISO okwali n’abajaasi be bakola nabo, baalemesa poliisi era ofiisi ya Pulezidenti n’eyingiramu n’esindika amagye agakuuma Pulezidenti aga SFC (Special Forces Command) ne geddiza ebyokwerinda mu maka ga Mbabazi era ge gakyaliwo.\nCol. Kaka owa ISO\nENGERI ISO GY’ETADDE AKAZITO KU POLIISI\nCol. Kaka mu kwogera ne Bukedde yasoose kulaga butali bumativu ku ngeri poliisi gye yakutte aba ISO n’ebaggalira nga terina misango gy’ebagguddeko.\nAbaakwatiddwa be bamu ku babadde bakuumira Mbabazi mu maka ge nga bakulemberwa Ramathan Bukenya. Abaserikale ba Flying Squad be baakutte Bukenya ne banne babiri ne babaggalira ku Old Kampala. Mbabazi abadde akuumibwa abaserikale 10 abaasindikibwa ISO okutuusa SFC lwe yazze ne bavaawo.\nEnsonda mu byokwerinda zaategeezezza nti, waabaddewo enkiiko ez’enjawulo ezizze zituula okuva ku Lwokuna akawungeezi ku nsonga z’omukazi Mbabazi era mu zimu ku nkiiko ezo aba ISO baalumirizza poliisi okuyingirira emirimu gy’okunoonyereza kwe baabadde banaatera okuggusa.\nPoliisi nayo yeerwanyeeko nti yakoledde mu mateeka okudduukirira omuntu eyabadde amaze okwekubira enduulu ng’ayita mu mikutu egy’enjawulo. Bukedde ye yasooka okuwandiika eggulire ly’omukazi ono omwezi oguwedde era omukazi teyakoma awo n’asaasaanya ne ‘vidiyo’ ku 'WhatsApp', 'Twitter' ne 'Facebook' ng’alaajana nti, bamukuumira mu buwambe era ayagala atwalibwe mu kkooti. Poliisi yeesigamye ku bino okunnyonnyola ekyabatutte ewa Mbabazi gye baakoonaganidde ne ISO buli ludda ne lutuuka okukoocinga emmundu.\nEnsonga y’aba ISO abaakwatiddwa nayo yazze mu ddiiro era ab’ekitongole kya ISO ne beewuunya engeri poliisi gy’ekwata abaserikale abaasindikiddwa mu butongole okukola omulimu ogwekuusa ku butebenkevu; ate bwe bakwatibwa ekitongole ekirala ekivunaanyizibwa ku nsonga ze zimu. Ku nkomerero kyasaliddwaawo bayimbulwe era ne bayimbulwa nga tewali musango gubagguddwaako.\nOmwogezi wa poliisi mu ggwanga AIGP Asan Kasingye yagambye nti eby’abantu abaakwatibwa ku by’omukazi Mbabazi talina ky’abimanyiiko. Lwe baakwatibwa, Muhangi akulira Flying Squad yategeeza Bukedde nti baali babanoonyerezaako ku ngeri gye baagenda ewa Mbabazi kubanga omukazi yali amaze okulaajana ng’asaba obuyambi.\nAKULIRA ISO AYOGEDDE KU BY’OMUKAZI MBABAZI\nCol. Kaka (Director ISO) yagambye nti mu kusindika abaserikale ewa Mbabazi tebaakikolera mu nsobi; wabula baamala kunoonyereza era bye baazuula byesigika.\nWadde yagaanye okunnyonnyola ku bye baazuula; kyokka yategeezezza nti omukazi oyo alina bingi ebisobola okuyambako mu kuzuula abo bonna abeenyigira mu kutemula Kaweesi.\nYagasseeko nti poliisi erina okunnyonnyola ekigendererwa kyayo mu nsonga zino ne kwe yasinziira okukwata abaserikale ba ISO abaali ku mirimu emitongole.\nKinajjukirwa nti Kaweesi bwe yakubwa amasasi n’attibwa nga March 17, omwaka guno; ebitongole eby’enjawulo okwali poliisi, CMI, ISO n’ebirala byayingira mu kunoonyereza kyokka era okukoonagana kwatandikirawo nga kigambibwa nti ebitongole ebimu byali byagala poliisi ereme kukulemberamu kubanga omuntu eyattibwa yali mukungu waayo ate nga mu kunoonyereza okwabulijjo, omuntu bw’attibwa, abamubadde ku lusegere bakubwamu ttooci.\nAbantu 23 be baasunsulwa ne batwalibwa mu kkooti ku by’okutta Kaweesi wabula baatulugunyizibwa nnyo era wiiki ewedde kkooti yalagidde baliyirirwe obukadde 80 buli omu; bannamateeka kye baayogeddeko ng’ekiyinza okukosa obujulizi bwe baabaggyamu ne butunuulirwa ng’obwaweebwa okwetaasa ku kutulugunyizibwa okusukkiridde. Obumu ku bujulizi aba ISO bwe bagamba Mbabazi bw’alina bwekuusa ku lukwe olwakolebwa okukuba Kaweesi amasasi emisana ttuku.\nBaafuna amawulire nti olukwe Mbabazi yalulimu era yaluyisa mu Geoffrey Mambewa eyali ddereeva wa Kaweesi. Eyabawa amawulire yagattako nti Mbabazi yali aweereddwa obukadde 200 okulukira Kaweesi era nti yali asuubizza Mambewa ettu ery’amaanyi. Bino byonna Mbabazi mu kwogera ne Bukedde yabisambazze n’agamba nti bimuyungiddwaako aba ISO olw’ebigendererwa byabwe by’atamanyi.\nEyawa ISO amawulire yagigattirako nti ddereeva wa Kaweesi mu kuyingira ddiiru teyamanya nti naye yali waakuttibwa era baamugamba nti kimu nti beetaaga Kaweesi yekka ne bamugamba nti, bamwagalako kimu kubalaga mataala agakakasa nti mukamaawe mu mmotoka mw’ali; ebirala abibalekere.\nEmmotoka mwe battira Kaweesi UP 4778 yasangibwa amataala gaaka; naye tekimanyiddwa oba ddereeva yagateekako mu bugenderevu oba gaagendako mu butanwa mu kagugumuko akaaliwo nga bonna abaali mu mmotoka babakuba amasasi.\nISO kino yakigatta n’engeri emmotoka gye yasangibwa ng’esimbiddwa mu kkubo eteredde awatali wadde emipiira okukyamamu ebbali; n’eraba ng’ekya ddereeva kiyinza okubaamu akanigguusa n’esalawo eyongere okulondoola.\nWabula Mbabazi byonna yabisambiridde n’agamba nti yeekanga nnyo nga bamututte mu wooteeri Col. Kaka ng’amutumizza; ne baleeta omusajja eyeeyita owa bodaboda eyavuga abatta Kaweesi n’atandika okulumiriza omukyala ono. Mbabazi yagambye nti owa bodaboda oyo tamulabangako era ne bye yali attottola nga biwulikikira ddala nti bipange okussa abantu abamu mu kattu ku by’okutta Kaweesi.\nObutakwatagana mu bitongole by’ebyokwerinda bwasooka kweyoleka mu May 2017 eyali munnamagye Lt. Godfrey Galabuzi Musisi eyakwatibwako ku by’okutta Kaweesi kyokka ne bamuyimbula nga tagguddwaako musango; bwe yatwala omusango mu kkooti ng’avunaana aba poliisi okumutulugunya nga bamukaka alumirize Minisita Tumukunde nti yamuwa akawumbi kalamba okukola olukwe olwatta Kaweesi.\nBaabano abaserikale ba poliisi abaakwatiddwa CMI


Bukedde Online - â€˜Omupakasi yakwata omwana wange owâ€™emyaka 14 kati agwa ensimbuâ€™\nOkuloota ttimba kiranga kwawukana na mikwano gyo\nBabinuse masejjere nâ€™aba Blu 3\nAdded 26th October 2009\nBino bigambo ebitaliva ku mutima gwa Muky. Margaret Namwanje owâ€™e Katereke - Maya omupakasi bwe yakwatira muwala we Jennifer Namuleme owâ€™emyaka 14. Omupakasi yamuwa 100/-!\nNamwanje agamba nti, muwala we yalwala omusujja ku mwaka gumu nâ€™akosebwa obwongo era agwa ensimbu. Kitaawe yamu\nNamwanje agamba nti, muwala we yalwala omusujja ku mwaka gumu nâ€™akosebwa obwongo era agwa ensimbu. Kitaawe yamuddukako ngaÂ tamanyi gyâ€™ali. Namuleme teyafuna bujjanjabi kubanga ssente emitwalo 2Â ezâ€™ekifaananyi kyâ€™obwongo zaabula!Â\nâ€œPoliisi bwe yakwata omupakasi ono yantambuza ne nkoowa, nkakasa baamuta dda,â€ Namwanje bwâ€™agamba.Â Namuleme yazadde omwana wa buwala mu September, obuzibu yagaanye okuyonsa era jjajja kati yâ€™agabirira omwana.Â Ekibi Namuleme kati agwa nnyo ebigwo ngâ€™ate talina ddagala!\nâ€œSsinga nfuna omuntu nâ€™annyamba okufunira muwala wange eddagala, ebyokulya nâ€™okwambala obulamu bujja kwanguwaâ€, Namwanje bwâ€™asaba.\nOkubabeezaawo bombiÂ mu mbeera gyâ€™alimu kimwetaagisa okupakasa ku kyalo okufuna ku ssente, kyokka talina gwâ€™abalekera.\nNamuleme yâ€™omu ku bawala abangi abalabirirwa ekibiina kya Teenage Mothersâ€™ Centre e Maya. Bonna bali wansi wa myaka 16, abasajja be basobezzaako ne babazaalamu oba okubatuusaako ebisago.\nOkunoonyereza okwakolebwa minisitule yâ€™ebyobulamu mu 2006 kwazuula nti abawala 24 ku buli 100 mu Uganda beegatta tebannaweza myaka 15.\nAte ku bano 24 ku buli 100 bafuna embuto, era abawala abali wakati wâ€™emyaka 15 ne 19 bafa bazaala!\nKino okusinziira ku bakugu kiva ku bizibu abawala bano bye bafuna mu kuzaala olwâ€™emyaka okubeera emimpi.\nAbâ€™ekitongole kya Guttmacher InstituteÂ babalirira nti buli mwaka abawala 297,000 baggyamu embuto ze bafuna nga tebeeyagalidde.\nWabula eri abo abatalina busobozi buziggyamu bazaala nabo tebanneeyinza, yâ€™ensonga lwaki abâ€™ekibiina kya Teenage Mothersâ€™ Centre e Maya babayambako.\nAisha Ndibalekera 16, alina obulemu ku bwongo, wabula era omusajja tekyamulobera kumukozesa ngâ€™ali ewa mukulu weÂ e Bukulula era nâ€™amufunyisa olubuto. Baganda ba Ndibalekera bâ€™alina abana kuliko muzibe, omulala mulema , nâ€™abasigadde tebategeera bulungi. Talina ssubi lya kuva mu kifo kinoÂ era asaba omuntu yenna alina kyâ€™asobola okumuwa okubeerawo nâ€™omwana we amudduukirire.\nSarah Kokusiima 17, yali abeera ne ssengaawe eÂ Bunnamwaya gye yasisinkanira omulenzi eyamuwanga ssente ne beegatta nâ€™ekyavaamu lubuto. Ssenga olwakimanya nâ€™amugoba. Yaddukira ku Teenage Mothersâ€™ Centre e Maya.\nâ€œOmulenzi takimanyi nti nnafuna olubuto lwe, kyokka kati nnazaala omwana wa myezi ena, nneetaaga obuyambi kubanga sirina kantu ate nâ€™awâ€™okulaga sirinaayo.\nNsobola okukola emisubbaawa, okutunga engozi zâ€™abaana naye byonna mbiyigidde wano era bannyambye okubaako we mbeera,â€ Kokusiima bwâ€™agamba.\nWabula alabula abawala obuteeyingiza mu byakwegatta na kuzaala nga tebannatuuka kwesobola kubanga ensi enyiga.\nYe Alice Nannyonjo 14, yali mu P.6 ku St. Paul P.S Kyebando - Nsooba Zooni essajja ne limusobyako ngâ€™ava ku ssomero era yazadde omwana muwala!\nÂ Kitaawe yabagoba neÂ nnyina olwâ€™okugaana okuggyamu olubuto.Â Â Â Â Â Â Â Â Â Â Â Â Nyina yamutwaaliraÂ jjajjaawe e Gomba aba Teenage Mothersâ€™ Centre gye baamuggya ngâ€™ali mu mbeera mbi ne bamujuna.\nNannyonjo ngâ€™amaziga gamuyitamu agamba nti, â€œSsizzanga musango era nsaba buyambi nzireyo okusoma nâ€™okubeezaawo omwana wange!â€\nMuky. Deborah Mirembe, alabirira abaana bano agamba nti, abazadde basaana okukendeeza ku bukambwe eri abaana abafunye embuto. Ate nga bayambiddwa batereera era bwâ€™obeera osobola omwana muzzeeyo asome .\nAgamba nti tebalina bya kwambala, kwebikka, ebyâ€™okwambaza abaana nâ€™ebyetaago ebirala.\nAkulira ekifo kino Muky. Lilian Mwebaza agamba nti, kyatandikibwawo omwaka oguwedde okuyamba abaana abato abagobaganyizibwa bakadde baabwe nga bafunye embuto.Â Ssente aziggya mu nsawo ye asobole okuyamba abaana bano okuzaala baleme kuggyamu mbuto nâ€™okufa.\nBabasomesa okukola emisubbaawa, okutunga,Â okuluka ebyemikono, ebyobulamu nâ€™empisa.Â Â Bababudaabuda okuddamu essuubi oluvannyuma lwâ€™abantu okubalaba ngâ€™ekyenyinyalwa olwâ€™okufuna embuto nga tebanneetuuka.Â Â\nMuky. Mwebaza agamba nti ku Lwomukaaga nga October 31 baakuba nâ€™omukolo ku Teenage Mothersâ€™ CentreÂ e Maya ku lwâ€™e Masaka okubadduukiriraÂ abaana bano nâ€™okulaba bye bakola.\nBakubire ku 0782833081 oba 0414590189.Â email:Â lilian590827@yahoo.com.


Okuva 26 | Bayibuli ey'Oku Mukutu Gwaffe Ogwa Intaneeti | New World Translation\nWeema entukuvu (1-37)\nEmitanda gya weema (1-14)\nFuleemu n’obutoffaali obulimu ebituli (15-30)\n26 “Ojja kukola weema entukuvu+ mu mitanda kkumi egikoleddwa mu wuzi ennungi eza kitaani ezirangiddwa, ne wuzi eza bbulu, ne wuzi eza kakobe, ne wuzi emmyufu. Emitanda ojja kugitungako ebifaananyi+ bya bakerubi.+ 2 Buli mutanda gujja kuba emikono* 28 obuwanvu, ate obugazi emikono 4. Emitanda gyonna gijja kuba gyenkanankana.+ 3 Emitanda etaano gijja kugattibwa gibe ekitundu kimu, n’emitanda emirala etaano gijja kugattibwa gibe ekitundu ekirala. 4 Ojja kukola eŋŋango mu wuzi eza bbulu oziteeke ku lukugiro lw’omutanda ogusembayo ku kitundu ekimu, era bw’otyo bw’ojja okukola ne ku lukugiro lw’omutanda ogusembayo ku kitundu ekirala ebitundu byombi we bineegattira. 5 Ojja kuteeka eŋŋango 50 ku mutanda ogumu, n’eŋŋango 50 ku lukugiro lw’omutanda omulala, zibe nga zitunuuliganye emitanda gyombi we gyegattira. 6 Ojja kukola amalobo 50 aga zzaabu ogatte wamu emitanda ng’okozesa amalobo ago, emitanda gya weema gyonna gibe nga gigattiddwa wamu.+ 7 “Era ojja kukola emitanda mu byoya by’embuzi+ egy’okubikka ku weema entukuvu. Ojja kukola emitanda 11.+ 8 Buli mutanda gujja kuba emikono 30 obuwanvu, ate obugazi emikono 4. Emitanda gyonna 11 gijja kuba gyenkanankana. 9 Ojja kugatta emitanda etaano gibe gyokka, n’emitanda omukaaga gibe gyokka, naye omutanda ogw’omukaaga ogw’omu maaso ga weema ojja kuguzingamu. 10 Ojja kuteeka eŋŋango 50 ku lukugiro lw’omutanda ogusembayo ku kitundu ekimu, era oteeke eŋŋango 50 ku lukugiro lw’omutanda ogusembayo ku kitundu ekirala, ebitundu byombi we byegattira. 11 Ojja kukola amalobo 50 ag’ekikomo ogalobese mu ŋŋango emitanda gyonna gibe nga gigattiddwa wamu. 12 Ekitundu eky’emitanda gya weema ekinaafikkawo kijja kusigala nga kirengejja. Ekitundu kimu kya kubiri eky’omutanda ekinaafikkawo kijja kulengejja ku weema emabega. 13 Ekitundu ky’emitanda gya weema ekinaafikkawo ekiweza omukono gumu kijja kuba kirengejja mu mbiriizi za weema eruuyi n’eruuyi okugibikka. 14 “Era ojja kukola eky’okubikka ku weema mu maliba g’endiga ennume amannyike mu langi emmyufu, n’eky’okubikkako ekirala mu maliba amagonvu*+ eky’okuteeka kungulu ku kyo. 15 “Era ojja kukola fuleemu+ za weema entukuvu mu muti gwa sita, nga za kuyimirira busimba.+ 16 Buli fuleemu ejja kuba emikono kkumi obuwanvu, ate obugazi omukono gumu n’ekitundu. 17 Buli fuleemu ejja kuba n’ennimi bbiri nga zitunudde oluuyi lumu. Bw’otyo bw’ojja okukola fuleemu zonna eza weema entukuvu. 18 Ojja kukola fuleemu 20 ez’oku luuyi olw’ebukiikaddyo olwa weema entukuvu. 19 “Era wansi wa fuleemu 20 ojja kukolayo obutoffaali obwa ffeeza 40 obulimu ebituli;+ obutoffaali bubiri obw’okussa wansi wa fuleemu emu omuyingira ennimi zaayo ebbiri, n’obutoffaali bubiri bubiri obw’okussa wansi wa fuleemu endala zonna omuyingira ennimi zaazo ebbiri ebbiri.+ 20 Oluuyi olulala olwa weema, oluuyi olw’ebukiikakkono, ojja kulukolera fuleemu 20, 21 n’obutoffaali bwazo obwa ffeeza 40 obulimu ebituli, obutoffaali bubiri wansi wa fuleemu emu, era n’obutoffaali bubiri bubiri wansi wa fuleemu endala zonna. 22 Ekitundu eky’emabega ekya weema entukuvu, ku luuyi olw’ebugwanjuba, ojja kukikolera fuleemu mukaaga.+ 23 Ojja kukola fuleemu bbiri zikole ng’enkondo bbiri ez’oku nsonda za weema ku luuyi olw’emabega. 24 Buli fuleemu ejja kuba ya bitundu bibiri ebyenkanankana okuva wansi okutuuka waggulu. Ebitundu bijja kugattibwa wamu ku mpeta esooka. Fuleemu zino zombi zijja kukolebwa mu ngeri y’emu. Ze zijja okubeera enkondo ebbiri ez’oku nsonda. 25 Era wajja kubaawo fuleemu munaana n’obutoffaali bwazo 16 obwa ffeeza obulimu ebituli; obutoffaali bubiri wansi wa fuleemu emu, n’obutoffaali bubiri bubiri wansi wa fuleemu endala zonna. 26 “Ojja kukola emiti mu muti gwa sita; etaano gya ku fuleemu ez’oku luuyi olumu olwa weema entukuvu,+ 27 n’emirala etaano gya ku fuleemu ez’oku luuyi olulala olwa weema entukuvu, era n’emirala etaano gya ku fuleemu ez’oku luuyi lwa weema olw’emabega, oluuyi olw’ebugwanjuba. 28 Omuti ogwa wakati gujja kuyita wakati ku fuleemu, nga guva ku luuyi olumu okutuuka ku luuyi olulala. 29 “Fuleemu ojja kuzibikkako zzaabu,+ n’empeta zaazo ojja kuzikola mu zzaabu ziwanirire emiti; emiti ojja kugibikkako zzaabu. 30 Ojja kusimba weema entukuvu ng’ogoberera pulaani yaayo eyakulagibwa ku lusozi.+ 31 “Ojja kukola olutimbe+ mu wuzi eza bbulu, wuzi eza kakobe, wuzi emmyufu, ne wuzi ennungi eza kitaani ezirangiddwa. Lujja kutungibwako ebifaananyi bya bakerubi. 32 Ojja kuluwanika ku mpagi nnya ez’omuti gwa sita ezibikkiddwako zzaabu. Amalobo gaazo gajja kuba ga zzaabu. Empagi zijja kuba ku butoffaali buna obwa ffeeza obulimu ebituli. 33 Ojja kuwanika olutimbe ku malobo, era ojja kutwala essanduuko ey’Obujulirwa+ munda w’olutimbe. Olutimbe lujja kwawula Awatukuvu+ n’Awasinga Obutukuvu.+ 34 Ojja kuteeka eky’okubikkako ku ssanduuko y’Obujulirwa eri mu Awasinga Obutukuvu. 35 “Emmeeza ojja kugiteeka ebweru w’olutimbe, era n’ekikondo ky’ettaala+ okiteeke mu maaso g’emmeeza ku luuyi lwa weema entukuvu olw’ebukiikaddyo; emmeeza ojja kugiteeka ku luuyi olw’ebukiikakkono. 36 Omulyango oguyingira mu weema ojja kugukolera olutimbe mu wuzi eza bbulu, wuzi eza kakobe, wuzi emmyufu, ne wuzi ennungi eza kitaani ezirangiddwa, nga zonna zirukiddwa wamu.+ 37 Olutimbe ojja kulukolera empagi ttaano mu muti gwa sita ozibikkeko zzaabu. Amalobo gaazo gajja kuba ga zzaabu, era empagi ojja kuzikolera obutoffaali butaano obw’ekikomo obulimu ebituli.


Bukedde Online - Nambooze alongooseddwa e South Afrika\nNambooze alongooseddwa e South Afrika\nBakutte ababba ebyuma by'amazzi\nOw'emyaka 50 afunyisizza muwala we olubuto...\nAdded 9th July 2016\nOMUBAKA wa munisipaali y’e Mukono, Betty Nambooze Bakireke yalongooseddwa ekyenda mu ddwaaliro e South Afrika gye yatwalibwa ng’alumizibwa mu lubuto.\nJoseph Sewungu Gonzaga, nampala wa DP mu palamenti yakakasizza amawulire g’okulongoosebwa kwa Nambooze n’akakasa nga bwe yabadde awuliziganyizza ne bba n’amutegeeza ng’omubaka bwe yabadde ajja okuba obulungi oluvannyuma lw’okulongoosebwa ku Lwokutaano.\nKu ky’obulwadde obuluma Nambooze, Sewungu yagambye nti buli mu lubuto nga bw’ali butuusizza ekyenda okutandika okuvunda. Sewungu yagambye nti ssente z’okutambuza Nambooze ne bba awamu n’obujjanjabi bwonna, zaasasuliddwa palamenti.\nKyokka yagaanyi okwogera eddwaaliro mwe baamulongooserezza n’ategeeza nti aba famire ya Nambooze baamusabye obutayasanguza gye bali okwewawala okutataaganyizibwa abagenyi abangi. Nambooze amaze wiiki nnamba e South Afrika gye yatwalibwa ng’ali mu mbeera mbi asobole okufuna obujjanjabi obusingawo.\nMu kiseera kye kimu, ekibiina kya DP kirangiridde nga bwe kigenda okusimbawo Nambooze ku bwassentebe bwa kabondo k’ababaka ba palamenti abava mu Buganda ne bw’anaaba taliiwo. Okulonda kusuubirwa kubeerawo ku Mmande nga July 11, 2016.\nOkujja kwa Nambooze kuwezezza omuwendo gw’abantu mukaaga abeegwanyiza obwassentebe w’akabondo k’ababaka abava mu Buganda. Abalala kuliko; Johnson Muyanja Senyonga (Mukono South), John Bosco Lubyayi Seguya (Mawokota South), David Lukyamuzi Kaalwanga (Busujju) Theodore Ssekikubo (Lwemiyaga) ne James Kakooza ( Kabula).\nCharlie Lubega bamutonedde akakadde n'akaddiza abadongo\nEbimu ku bintu by'otasaanye kusubwa mu musomo (Great Sun downer)ogutegekeddwa Omukenkufu Julius Nyanzi\nMuwala wange baamuloga?\nSsempijja aliisa buti\nEyali maneja w'abayimbi, Ssempijja afunye ssukaali\nWalukagga akola n'obwa kojja?


Bukedde Online - Abakazi abasinga tebamalaamu kagoba\nSsente lw'ekusiba enkalu mu laavu\nAbakazi emirundi 6 ku 10 gye beegatta mu kaboozi tebatuuka ku ntikko. Wabula babuulire kwekoza nga abamazeemu akagoba. Olwo ggwe loodi bwe bakuweeweeta n’olowooza nti olina ky’okoze naye nga bo bakukongooza bigere.\nAbakazi emirundi 6 ku 10 gye beegatta mu kaboozi tebatuuka ku ntikko. Wabula babuulire kwekoza nga abamazeemu akagoba. Olwo ggwe loodi bwe bakuweeweeta n'olowooza nti olina ky'okoze naye nga bo bakukongooza bigere.\nBino bye biri mu kunoonyereza okwakoleddwa mu Yunivasite ya Brigham Young University eri mu kibuga Utah ekya Bungereza.\nMu kunoonyereza kuno abakugu baazudde nga ezimu ku nsonga eziremesa abakazi okumalamu akagoba mulimu ey'abasajja obutamanya kifo kituufu kisumulula busimu bw'omukazi, ekiri awo ku kakukufa.\nWabula ne beesiba ku sitayiro eya "sokota sokota" eyazuuliddwa nti erina emikisa 6 ku 100 okutuusa omukazi ku ntikko. Kino baagambye nti kiva ku kuba nti sitayiro eno erina emikisa mitono nnyo okukoona awantu wali awasumulula omukazi obusimu bwa laavu.\nSitayiro eno yo efuba kwekkatta munda ate olw'okuba mu bbakuli z'abakazi mubeeramu ebbugumu, ggwe wamma omusajja n'afuba okwevumbika.\nEra kino kye kireeta abakazi abamu okwemazisa nga bali bokka, kubanga bamanyi we beekwata obusimu ne buta!\nKati nno kino kye kimu ku bireetera abakazi okwekoza nga abamazeemu akagoba. Waliwo n'abasajja abazito, kati abakazi bwe bakoowa okubawanirira mu sitayiro eno, kye bava beekoza nti bamazeemu akagoba beewonye obuzito n'okubapika ebyo ebitatadde okwo oseeko n'ebiyinza okuba nga tebisanyusa ebiba ku musajja nga okuwunya akamwa.\nOba oluusi omukazi yayinza okuba nga ggwe omusajja wamuvumbiikirizza nga teyeetegese bulungi naddala okunaaba. Kubanga abakazi abasinga batya nnyo okuyingira mu kikolwa nga si bayonjo.\nOkunoonyereza kuno era kwazudde ng'ekimu ku biremesa abakazi okutuuka ku ntikko bwe butasooka kubanoonya bulungi nga bagenda mu kikolwa. Kino kyalabise nga kiva ku basajja abasinga obutatendekebwa mu muzannyo guno.\nTebamanyi na we bakwata mukazi n'asumulukuka ate ekirala ekitiisa kwe kuba nti n'omuzannyo bwe gutandika, basirikira ddala be ceee! ne batavaamu n'akagambo kawa mukazi maanyi kwongera kusamba.\nKati abakazi bwe balaba kino kye bava beefuula abatuuse ku ntikko obutaagala kukanula basajja bano, nabo basigale nga beewaana nti bakikoze naye nga maliba meereere.\nNe bw'aba nga ye bba, era omukazi abyekoza amulage nti musajja awera aleme kugenda ku bakazi balala. Era okunoonyereza kuno nga kwafulumiziddwa ne mu katabo ka ‘Archives of Sexual Behaviour' kwalaze nga abakazi abali wakati w'emyak 18-46 be bakabaka b'enkola eno.\nOkunoonyereza era kwalaze nga omukazi afunye muudu y'akaboozi atwala ebbanga eritasussa ddakiika 13 ne sekonda 25 nga tannatuuka ku ntikko. Bw'azisussa ng'otandika okumwekengera nti waliwo ekikyamu.\nNaye mu byonna era baazudde nti omusajja y'asinga okunyumirwa akaboozi naddala nga omukazi gwe yeegasse naye atuuse ku ntikko.\nKubanga yeewulira nti akikoze so ng'ate mu mazima amatuufu ye ggwe baba bakikoze kubanga agwa eri n'afuuka ng'ekibaata!\n'Abasosodooti mukomye okuneneng'ana'\n'Abakazi abasinga tebamalaamu kagoba'\nEbinyiiza abakazi mu kisenge


Bukedde Online - Ebikonde bindi mu musaayi - Rukundo\nMugula ow'ensambaggere teyeesiba ku mulimu gumu\nKCCA erwanyisa likodi mbi ku bugenyi\nOluvannyuma lw'okukoma ku munaabo gw'okuwangula omudaali gwa Olympics, nnatandika okuzannya eby'ensimbi era ne tutuuka ku kukkaanya ne kitunzi Nick Elliot okuva e Bungereza eyali anneegombedde mu mpaka zino.\nRukundo n'abamu ku baana be. Ku ddyo ye Vincent ate ku kkono ye Lynn.\nOMWAKA oguwedde, Sam 'Rukundo' Ssentamu yalondebwa ku butendesi bwa ttiimu y'eggwanga ey'ebikonde 'Bombers', era ye yatwala Ronald Serugo (Fly) ne Kennedy Katende (L/heavy) mu mizannyo gya Olympics egyali mu Brazil.\nFRED KISEKKA yamutuukiridde n'amunyumiza obulamu bwe; Nnazaalibwa mu 1980 ewa Bakuli, nga bazadde bange ye Sam Ssenkatuuka ne Mary Nakabiito.\nNdi mufumbo n'abakyala babiri okuli Nnaalongo Mariam Namirembe ne Nicole Lazzarini enzaalwa y'e Yitale, ng'ono nnamuwasa ndi Sweden ku kyeyo.\nRukundo (ku ddyo) ng'atendeka Kennedy Katende mu mizannyo gya Olympics eyali e Brazil.\nEmisomo nagitandikira Kasubi C/U kyokka P7 ne ngituulira Kasubi Modern mu 1993.\nBwe nnamaliriza S4 mu 1997 ku Kololo High, ne ng'enda mu Sweden gye nnasomera haaya ku ttendekero lya Folkojskola, era awo we nakoma.\nNNYINGIRA EBIKONDE: Omuzannyo guno gwe gwalera jjajjange ne kitange, wabula mu kusooka si kye kintu kye nnali njagala okwesembereza.\nJjajjange David Ssentume yabizannyira mu kiraabu ya Nytil, ate kitange Ssenkatuuka yabizannyira Kololo High mu myaka gy'e 1980.\nNga ndi mu S2 mu 1995, John Munduga eyazannyirako Bombers yanjagaza ebikonde era n'antendekanga.\nMu mwaka gwange ogwokubiri, nnawangula empaka z'amasomero eza 'Novice' mu buzito bwa 'feather' ne mpitibwa ku ttiimu y'eggwanga.\nMu kusunsula kw'abaalina okukiirira eggwanga mu mpaka z'Afrika Zone 5 ezaali e Misiri nnakuba Adam Kassim eyali nnamba emu w'eggwanga ne nfuna omukisa okugendera mu ttiimu eyalimu abazannyi nga Muhammad Kizito, Abdul Tebazaalwa n'abalala.\nNnawangula zaabu ne mpitawo okukiikirira Uganda mu mizannyo gya All Africa Games egyali e South Afrika mu 1999.\nRukundo ne Nicole\nNG'ENDA MU OLYMPICS: Nnasooka ne nzirayo mu Sweden, wabula ne nkomawo mu 2002 nga nneetegekera okusunsulamu kwa Olympics.\nNnatandika na kukuba Eddy Akoramu mu kuvuganya kw'eyalina okukiikirira eggwanga mu buzito bwa 'Light' ne nneesogga okusunsulamu okwali mu Casablanca ekya Morocco.\nWadde bampangulira ku semi, nakozesa omukisa ogwali gusembayo e Gabrone mu Botswana olwo ne nneesogga Olympics wa 2004 e Greece.\nMu Olympics, nnasooka kukuba Myke Carvalho enzaalwa y'e Brazil ne nzizaako Alex De Jesus ( Puerto Rico) ne ng'enda ku 'quarter' kwe nawandukira, Omurussia Murat Khrachev bwe yankuba.\nNNYINGIRA EBYENSIMBI: Oluvannyuma lw'okukoma ku munaabo gw'okuwangula omudaali gwa Olympics, nnatandika okuzannya eby'ensimbi era ne tutuuka ku kukkaanya ne kitunzi Nick Elliot okuva e Bungereza eyali anneegombedde mu mpaka zino.\nEmisipi gyonna gye mpagudde ngiwangudde mbeera Sweden. Gino kuliko; ogwa British Masters Title, European Boxing Association gwe nawangula mu 2010, World Boxing Federation Inter Continental Title ne Africa Boxing Union gwe nawangula emirundi ebiri nga nkuba Robert Osiobe mu 2007 n'okugweddiza mu 2010 nga nkuba Peter Oluch okuva e Nigeria.\nENKOLAGANA NE UBF:\nSirina buzibu bwonna na baddukanya bikonde mu ggwanga, wabula njagala bateekewo enkola eneetwala ebikonde mu maaso. Obutakkaanya bwange ne UBF bwa kulemererwa kuyingiza bazannyi baffe mu mpaka za AIBA APB ne WSB ezandibayambye okuzannya ebikonde ebyensimbi.\nNga twakava mu mizannyo gya Olympics, ekibiina ekitwala ebikonde mu nsi yonna (AIBA) kyasaba abatendesi abaaliyo okukwatagana n'ebibiina ebitutwala, tuteekewo akakiiko akanaayamba okuyingiza abakubi bebikonde abaali mu Olympics batandike okuzannya empaka zaabwe eza APB ne WSB.\nZino zaali za kubayamba okufuna ku nsimbi, era twaweebwa nsalessale wa December 31, 2016.\nWabula wadde UBF ngyekubyeko, na buli kati tewanga nsonga lwaki yalemererwa okuwaayo amannya g'abazannyi.\nEkirala, ffe bannannyini ba kiraabu twetaaga obwerufu mu nzirukanya y'emirimu mu UBF kubanga tuwaayo emitwalo 15 ez'obwammemba, 100,000/- eza National Open, ne 70,000/- egy'empaka za Inter-Mediates ne Cardet' kyokka tetulaba bye zikola sso nga n'embalirira yaazo tetugifuna.\nEno y'ensonga lwaki nnafunye obutakkaanya nabo mu ttabamiruka eyaakaggwa.\nAbagamba nti sirina bumanyirivu mbasaasira. Ogamba otya omuzannyi atuuseeko ku 'quarter' za Olympics, nti talina bumanyirivu.\nAbaana bonna be ntendese kati nabo batendesi; Lawrence Kalyango ne Charles Ssemakula batendesi ba kiraabu omuli; COBAP ne Namungoona wamu ne ttiimu y'eggwanga ey'abavubuka.\nAbalala kuliko; Joe Vegas azannya ebyensimbi, Martin Mubiru ne Jolly Katongole abaaleeta emidaali gya Common Wealth mu 2000.\nAbbira mu byambalo by'amagye bamusse, omukazi bamukutte\nSsebo, muwala wo mbadde mutwala kusoma bitabo\nBakubye agambibwa okubba ne bamutta


Obukadde 40 ze mwafunye muzizzeyo; Ababaka ba NUP balagiddwa bakama baabwe e Kamwokya - Watchdog Uganda\nKyagulanyi Ssentamu akulembera NUP\nABAKULEMBEZE be kibiina kya National Unity Platform balagidde ababaka abali ku kkaadi ye kibiina kyabwe okuzzaayo ensimbi obukadde 40 ezigambibwa okuba nti zaawereddwa ababaka bonna nga tezirina kigendererwa kilambulukufu.\nOkusinziira ku kiwandiiko ekyafulumiziddwa ku lw’okubiri ne kiwerezebwa buli mubaka ali ku kkaadi ya NUP kyalaze nti abakulembeze okuli Pulezidenti Robert Kyagulanyi Sentamu wamu n’abakulira ekibiina abalala tebaabadde basanyufu eri ababaka okukwata ensimbi ezitali mu makubo malambulukufu.\nKino kyadiridde ensonga ezesigika mu palimenti okulaga nti buli Mubaka yawereddwa obukadde bwe nsimbi za Uganda obukadde 40 nga zino teziri ku nsimbi ezirina okubasasulwa era nga ab’oludda oluvuganya kigambibwa nti obwedda baliko ekikomera ekimu mu bitundu bye Kololo mu Kampala kye b’ebbika ne bazifuna.\nKyategerekese nti obwedda buli azifuna yatemya ku munne nti “Jjangu eno kibuuse” era ne bajja ne bafuna kavu wakati mu kwekweka kweka.\nKyategerekese nti era ne bannaNRM obwedda ensimbi bazifunira ku Palimenti mu offiisi ya Nampala wa Gavumenti era nga kigambibwa nti kaali keetalo ka babaka ku lunaku lwe baazifuna.\nKino kyanyizizza obukulembeze bwe Kamwokya nga abakulu bagamba nti mu kiseera kino nga buli kimu mu Ggwanga tekitambula, ebbeyi ye bintu eri waggulu, emisolo gitta bannaUganda tebasobola kutunula butunuzi nga ababaka baabwe ate beefunyiridde okunyunyunta bannaNsi.\nEnsonda era zaalaze nti ensimbi zino zawereddwayo okusobola okukugira ababaka obutayimusa maloboozi naddala ku nsimbi ezizze nga zibulira mu ngalo za bakulu mu Gavumenti nga bwe kibadde mu ntuula ez’enjawulo mu Palimenti ekiletedde abantu ba bulijjo okumanya buli kintu nga bifulumira mu mawulire.


Bukedde Online - Ekiwanguzza abanene mu kalulu ka mmeeya\nJoyce Ssebuggwawo (wakati) ng’ava okulonda.\nAbanene okuli mmeeya w'e Lubaga, Joyce Ssebuggwawo 65, owa FDC bagudde mu kalulu ka Bammeeya eggulo. Mmeeya wa Makindye Ssaabagabo Gerald Lumbuye Nsubuga, eyaliko Mmeeya wa Kira, Mamerto Mugerwa, Charles Musoke Serunjogi abadde mu Kampala Central nabo baagudde.\nOkufaanana n'akalulu ka Pulezidenti n'okulonda ababaka ba Palamenti, akalulu kano kaayisizza bubi abaludde mu bifo. Muky. Ssebuggwawo (FDC) yaakamala ebisanja bibiri kyokka nga wamaanyi naddala mu Buganda kubanga ye mumyuka wa ssentebe wa FDC, aweerezza nga minisita e Mmengo okumala ekiseera ate nga yasooka\nOkuwangula abanene bano bakibateekako nti tebakyalina kipya; abalonzi naddala abavubuka balowooza nti ekiseera kituuse abakadde badde ebbali olwo abavubuka bakwate enkasi.\nEbizibu ebinyiga abantu naddala mu bibuga okuli okuyoola kasasiro, ebbula ly'emirimu, enguudo embi, amazzi aganjaala ng'enkuba etonnye gattako emyala egizibikidde\nAmateeka agafuga ebibuga agakaluubiriza bamufunampola okukolera mu bibuga, emisolo gy'amayumba n'abakwasisa amateeka (aba KCCA) okutulugunya abatembeeyi n'abatunda obuntu obutono ku nguudo.\nWilliam Byarugaba omutunuulizi w'ebyobufuzi agamba nti; mu Kampala, abantu nga Ssebuggwawo bayisiddwa bubi omuyaga gwa NUP oguwulira olulimi lumu lwa manvuuli. Atali wa manvuuli tebamulabawo.\n"Kyagulanyi okumusibira awaka n'okumugaana okukuba kampeyini naddala mu Kampala, bangi aba FDC baakisanyukira wadde nga beeyisaako mu lujjudde. Bakimanyi nti Kyagulanyi okubaawo alina engeri gy'anafuya ekibiina kyabwe oba okusuula abantu be basimbyewo," bwe yagambye.\nKyokka yagambye nti olw'okuba omuyaga gwa NUP gw'amaanyi y'ensonga lwaki omuntu ne bw'abeera mu kkomera era awangula aba FDC ababa beesimbyewo.\nEmbeera eno yagambye nti eyinza obutakyuka kuba FDC eneegenda okuva mu kulonda ng'eweddewo mu Kampala.\nKyokka abakulembeze abafaayo ku nsonga z'abantu nga Salim Uhuru (NRM) eyeesimbyewo mu Kampala Central baakoze bulungi kubanga babatunuulira\nng'abafaayo ku biruma abantu.\nYalabudde nti ne Loodi Mmeeya Erias Lukwago kino ekisanja kye kye kisembayo, kubanga takyalina kipya ate ng'abalala bangi beegwanyiza ekifo ekyo.\nByarugaba yagambye nti ebisanja ebisatu Mamerto Mugerwa kye yakulembera e Kira abantu balaba nga yafuga ekimala era takyalina kipya ky'ayinza kubakolera.\nEkyokubiri Mugerwa agenze okujja ng'abantu banyiivu eri Gavumenti era baagala kusuula buli wa NRM nga bakozesa NUP naddala mu Buganda.\nKuno gattako ekyokusibira Kyagulanyi awaka, abantu beebuuza kye bayinza okumusasula nga tebakiraba okuggyako okulonda aba NUP ku buli kifo.\n"Abantu balowooza nti aba NRM be bayigganya omuntu waabwe Kyagulanyi kuno bagattako obubaka bwa Kyagulanyi bwe yabaweereza ku social media ng'alagira okulonda aba NUP bakirage nga balina okubalonda kuba ye mukulembeze gwe\nbaalonda," bwe yagambye.\nLubwama Mukubyasi agamba ekisudde Mmeeya Lumbuye kwe kusigala ng'ali ne Nobert Mao owa DP so ng'ekitundu ky'alimu kyalonze Kyagulanyi mu kya pulezidenti\nn'omubaka eyawangudde yabadde Serukenya owa NUP.\nYagasseeko nti Lumbuye yafunamu obutakkaanya n'omubaka Kigozi Ssajjalyabeene nga Lumbuye yasalawo obutawagira Ssajjalyabeene bwatyo n'abawagizi\nba Ssajjalyabeene ne basalawo okwesasuza.\nMusa Zimbe ssentebe w'omuluka gwe Nakulabye yagambye nti wadde nga Ssebuggwawo abadde mukozi era ng'ategeera abantu talina ngeri gy'abadde ayinza kuwona muyaga.\n"Omuyaga ogwazze gubadde tegutaliza nga gutikkula n'ebiri mu bire era mukazi wattu bwatyo yagendedde mu maanyi," Zimbe bwe yagambye.\nEnsonga endala by'ebizibu bya munisipaali ebimerukawo buli olukya. Nga ne bw'oba mukozi, bw'okola oluguudo wayita wiiki ntono enkuba n'eruwomoggolamu\nBammeeya nga Mutebi eyawangudde Mamerto, Regina Bakitte (Nansana) bakomyewo lwa kubanga baalabuka ne beegatta ku NUP.\nOkukulaakulanya ennyanja ya Kabaka kusattiza abagiriraanye\nTanzania eyagala okuvuba empuuta kuyimirizibweko mu Nalubaale


Bukedde Online - Amasomero ga gavumenti gafunye ssente z'ebikozesebwa ku corona\nAmasomero ga gavumenti gafunye ssente z'ebikozesebwa ku corona\nRDC Kalema ng’ali n’omumyuka w’akulira essomero lya Budde UMEA e Butambala.\nOMUBAKA wa gavumenti mu Butambala akoze ebikwekweto mu masomero ag'enjawulo okufuuza abatagondera mateeka ga corona agassibwawo n'alabula abakulira amasomero ku nsimbi ezabaweereddwa gavumenti.\nOmumyuka wa RDC wa Butambala, Ssaalongo Fred Kalema atandikidde ku masomero ga gavumenti mu ggombolola y'e Budde mu disitulikiti y'e Butambala n'alabula okuggalira abakulira amasomero gano abanaasangibwa nga tegalina bikozesebwa mu kutangira kirwadde kya ssenyiga omukambwe kubanga baawereddwa ensimbi z'okubigula.\nKalema yategeezezza nti buli ssomero lyaweereddwa akakadde kamu n'ekitundu okugula ebikozesebwa okuli sabbuuni, sanitayiza n'ebirala. Amasomero\nagalina abayizi abasoba mu 2,000 gaawereddwa obukadde bubiri n'ekitundu.\nYasabye abakulira amasomero okukozesa obulungi ssente zino nga bagula byonna ebyetaagisa okutangira ekirwadde kino.\nAgasseeko nti mu kikwekweto kino kizuuliddwa nti omuwendo gw'abayizi ba P6 gweyongedde olw'abazadde abamu okulemererwa okuzza abayizi mu masomero g'obwannannyini ne basalawo okubatwala mu ga gavumenti.\nAmyuka akulira essomero lya Budde UMEA, Swaliki Kintu yategeezezza nti ebiragiro byonna okuli okunaaba mu ngalo, okwambala masiki n'ebirala babitadde mu nkola kyokka n'asaba gavumenti okudduukirira abayizi ba P6 nga babawa masiki nga bwe kyakolebwa ku ba P7 kubanga abazadde abamu tebalina busobozi buzigula.\nGuno omwaka sigenda kukkiriza bazannyi baakiwagi mu 'She Cranes' - Anek


Government eyimirizza endagaano gyeyakola ne musigansimbi owa Uganda Vinci coffee company ey’okusuubula emmwanyi esooke yekennenyezebwe – CBS FM\nGovernment eyimirizza endagaano eyakoleddwa wakati wa ministry ye by’ensimbi ne kampuni y’o mukyala omu Italy eya Uganda Vinci Coffee Company Limited okusuubula emmwanyi za Uganda, esooke eddemu yekennenyezebwe.\nAbantu abenjawulo,abasuubuzi,abalimi,bannakyewa n’obwakabaka bwa Buganda buvumiridde endagaano eno,olw’obuwaayiro obugambibwa nti bwakunyigiriza bannauganda, n’okubalemesa okuganyulwa mu kirime ky’eggwanga ekisinga okuba ekyettunzi.\nEndagaano eno ejjidde mu kiseera nga n’ekitongole ky’eggwanga eky’emmwanyi ki Uganda Coffee Development Authority kyakawanduukulula Uganda, mu mukago ogutaba amawanga agasinga okulima n’okutunda emmwanyi ogwa International Coffee Organisation.\nGovernment ng’eyita mu Ministry y’ebyensimbi n’okuteekerateekera eggwanga, yakola endagaano nga 10 February,2022 ne kampuni ya Uganda Vinci Coffee Company Limited.\nMu ndagaano eno, Kampuni eno yaweebwa obuvunanyizibwa nti yokka yerina okugula emmwanyi okuva mu bannauganda olwo neryoka ezitunda ebweru wa Uganda, ekintu ekyawakanyiziddwa ennyo abantu abenjawulo.\nEndagaano eyasembyeyo okukolebwa omwaka guno, yabadde nnyongereza ku buwaayiro obulala obuli mu ndagaano ezaasooka okukolebwa mu April wa 2015 ne October wa 2017 wakati wa government ne kampuni eno ku nsonga yemu.\nKatikkiro wa Buganda Charles Peter Mayiga yoomu ku bavuddeyo okuvumirira endagaano eyakoleddwa, ng’agamba nti yabadde yakulemesa abantu ba Ssaabasajja okweyagalira mu kulima emmwanyi, singa kampuni eno yokka yerekebwa obunaanyizibwa okubagulako.\nMinister omubeezi avunanyizibwa ku nsonga za ba musigansimbi, Evelyn Anite ategezzezza CBS nti olukiiko lwa ba minister lwasazzeewo, nti endagaano eno eddemu yetegerezzebwe oluvanyuma lw’okukizuula nti erimu ebirumira bingi.\nMinister Anite agambye nti bagenda kuddamu okutuula ku lwokubiri lwa wiiki ejja betegereze kawaayiro ku kawaayiro akakoleddwa mu ndagaano eno.\nMinisiter Anite agambye nti wadde ye minister avunanyizibwa ku ba musiga nsimbi, naye endagaano eno yajjekangira mu mawulire ng’emaze okukolebwa n’okussibwako emikono.\nMinisiter Evelyn Anite agambye nti obuwaayiro bungi obwatekebwa mu ndagaano eno mu bukyamu, okuli akalaga emirimu eginaweebwa abantu mu kampuni eno, engeri kampuni gyenefunamu amasanyalaze n’engeri gyenesonyibwamu emisolo.\nMinister avunaanyizibwa ku bulimi Frank Tumwebaze yakamala okutegeeza, nti naye teyebuzibwako ng’endagaano eno ekolebwa.\nWabula Minisiter avunanyizibwa ku by’ensimbi, Matia Kasaija bweyali ayogera ne CBS wiiki ewedde ku by’endagaano, yategeeza nti kyali tekyetaagisa kwebuuza ku minister w’eby’obulimi.\nMinister w’ensimbi Matia Kasaija\nYannyonyola nti ministry y’ebyensimbi gyakulembera okukola endagaano eno nayo yali etuukiriza buvunaanyizibwa bwayo,obw’okusobozesa eggwanga okwongera ku nnyingiza y’ensimbi mu ggwanika.\nSipiika wa Parliament Anita Among naye yalagidde akakiiko ka Parliament akavunanyizibwa ku by’obusuubuzi okuddamu okwetegereza endagaano eno, byekanaaba kazudde kabyanjulire parliament.\nMinister w’eby’obulimi ku ludda oluwabula government munna NUP era omubaka we Kabonera Dr.Abed Bwanika yagambye nti kiba kikyamu government okuwa obuyinza bwonna obwenkomeredde eri omuntu omu oba kampuni okuddukanya ekirime eggwanga kweriyimiridde.\nYe omubaka wa Parliament owa Mawogola South nga yoomu ku bazze bavumirira endagaano eno, Gorreti Namugga agambye nti endgaano eno esaanye esazibwemu omulundi gumu okusinga okuddawo okujetegereza, nti kubanga terina kyegenda kugasa ggwanga\nGuno sigwemulundi ogusoose nga gavumenti ekola endagaano nebamusiga nsimbi ezekimpatiira, nga ne gyebuvuddeko waliwo musiga nsimbi eyaweebwa obuvunanyizibwa bw’okugala n’okutunda ennyama y’ente ebweru w’eggwanga,era naweebwa ne kifo ku luguudo lwe Bombo awaatekebwa ekkolero\nWabula n’okutuusa kati ekkolero lino lyazingama.\nWaliwo ne musiga nsimbi eyakwasibwa okuzimba satelite city e Naggulu era n’abantu nebasengulwa ku kifuba, kati emyaka gisoba mu 10, tewali nkulakulana yassiddwawo.\nMusigansimbi omukyala omu Italy Enrica Penneti kigambibwa nti ye nnyini kampuni ya Uganda Vinci Coffee company ltd, eyaweereddwa endagaano y’okusuubula emmwanyi za Uganda.\nSo ng’omukyala yoomu yeyakwasibwa omulimu gw’okuzimba eddwaliro lya Lubowa International specialised hospital,era .government ya Uganda nemwewolera ne sente z’okuzimba,wabula n’okutuusa kati ebirikwatako bikyali bya matankane.


Bukedde Online - By'okola okusikiriza munno okunaaba mu budde bw'empewo\nBy'okola okusikiriza munno okunaaba mu budde bw'empewo\nENKUBA etonnya ensangi zino ereetera obudde okuba obunnyogovu okuva ku makya okuzibya obudde. Olw’embeera eno, abantu abamu bakaluubirirwa okunaaba naddala akawungeezi oba ekiro nga bagenda okwebaka.\nObuzibu buno businga kweyolekera mu basajja kuba bangi eby’okunaaba tebabyagala olw’ensonga ze beemanyidde.\nAbasajja bangi ssinga baweebwa ebbeetu okunaaba lwokka lwe baagadde, oyinza okwesanga ng’abamu bamazeeko wiiki nga ng’amazzi tegabakoonye ku mubiri.\nKino kisinga mu basajja abakola mu ofi isi, abalowooza nti baba tebatuuyanye nga basiiba bayonjo nga tekimwetaagisa kunaaba. Abalala abalina omuze gw’obutanaaba be basambi b’omupiira.\nBano bwe batuuyana ate oluvannyuma empewo n’ebayitamu baba tebaagala kunaaba ate nga baba tebakyawulira bbugumu.\nEdith Mukisa omukugu mu kubudaabuda abaagalana abawadde amagezi ku biki bye bayinza okukola okwagazisa abaagalwa baabwe okunaaba;\n1 Abakyala balina okukimanya nti abasajja batya nnyo ebintu ebinnyogoga. Kirungi n’obugumya ku mazzi, abaami abamu tekibeera nti tayagala kunaaba naye obudde bwe buba bunnyogovu, n’alinnya wansi nga nawo wannyogoga muli kimutiisa okunaaba olw’obunnyogovu obuyitiridde.\n2 Abasajja ebiseera ebisinga bakola emirimu gya maanyi ne bakoowa nnyo. Ayinza okuva ku mulimu ng’akitadde mu bwongo nti agenda kunaaba naye bw’atuuka awaka n’atuulako mu ntebe, obwongo bumugambirawo kwebaka. Bwe yeebaka awo aba takyanaabye olw’akabugumu ako.\nKiba kirungi n’otegeka amazzi nga bukyali era bw’atuuka n’omwaniriza omugambirewo nti amazzi omaze okugateekayo mu kinaabiro, era bw’amaliriza okunaaba olwo muwe ekyeggulo.\n3 Abakyala obutayonja binaabiro naddala nga mubifuuyisaamu kiremesa nnyo abasajja okunaaba kuba biba biwunya omusulo.\nOmukyala olina okufaayo okulaba nti omusajja teyeenyinyala kinaabiro ate naawe tolekaayo buwale bwo buddugala oba ppaadi wadde okuleka ssabbuuni ng’aseerera wansi.\nOmusajja alina okusanga ekinaabiro nga kikalu n’atakyenyinyala ate nga tekirina lusu.\n4 Bwe muba mubeera ku muzigo nga mukyabeera babiri tokkiriza musajjawo kunaabira bweru kuba biba bimukwasa ensonyi nti anaavaayo atya mu kinaabiro n’ayingira mu nnyumba.\nAte abamu baba tebaagala kufuluma wabweru na bbaafu. 5 Ekirala kirungi okumutegekera engoye nti bw’amala okunaaba ayambalirawo. 6 Abasajja abasinga tebatera kusula mu ngoye wabula mu budde nga buno obunnyogovu mufunireyo ky’asulamu aleme kusula bwereere mu mpewo. Kino kimutegekere bw’amala okunaaba ayambalirewo, wabula kirina okuba nga kimuwa ebbeetu okwetaaya.\nEKINAABIRO NKIKUUMA NGA KIYONJO\nNnaalongo Carol Nassaka omusuubuzi e Lukaya mu Kalungu yagambye nti alina ebintu eby’enjawulo by’akola okusikiriza bba Ssaalongo Noah Ssemaganda okunaaba wadde ng’obudde buba bwa mpewo.\nEkinaabiro kyange nfuba okulaba nga nakyo nkikuuma nga kiyonjo, kubanga bwe kiba kicaafu kiyinza okumalamu munnange amaanyi nga tayagala kukinaabiramu.\nOkumuteera amazzi agabuguma mu kinaabiro nako kakodyo akamusikiriza okunaaba, kubanga taba na nsonga gye yeekwasa ate bw’ava mu kinaabiro ng’era mmubikka mu buliri awo empewo emusanga wa?\nObuliri bwaffe mbwalako amasuuka ameeru. Kino nkikola kuba nnakizuula nti Ssaalongo wange yeewala nnyo okukola ebintu ebimmalamu amaanyi oba okunnyiiza. Bw’alaba essuuka enjeru kizibu okuyingira obuliri nga tanaabye kubanga aba tayagala kuziddugaza ne bwemba siriiwo.\nOkunaaba ababiri nako kakodyo ke nkozesa era nfuba okulaba nga nze mmweekuutira n’ekyangwe naddala mu mugongo bambi gy’ateetuuka, ate olaba ne bw’akomawo awaka n’asanga nga nze mmaze okunaaba waakiri nziramu okunaaba, okumulaga nti nfaayo ku buyonjo bwe, ate olumu tunaaba nga bwe tuzannyamu.\nEkirala nfuba okumulaga nti okunaaba si mugugu era talina kukyeraliikirira, nti wabula kye kimu ku bintu omuntu ow’omulembe by’ateekeddwa okufaako, ku lw’endabika ennungi mu bantu mpozzi n’okuba omulamu.\nDr. Robert Asaba omukugu mu nsusu okuva mu ddwaaliro e Kisubi yagambye nti akasu kajja kuba mu lususu mulimu obutoffaali (glands) obw’enjawulo obufulumya amazzi ag’enjawulo.\nEbiseera ebisinga abantu abalina akasu nga wadde banaaba baba batuuyana nnyo, obuwuka obubeera ku lususu bukwatagana n’entuuyo ne bukola akasu.\nAbamu balina obulwadde bw’okutuuyana ennyo ate ne bateesalira mu bitundu by’ekyama, obuwuka bwe bulya ku ntuuyo n’enviiri nga bweyongera okukula awo n’omuntu olusu lumweyongera naddala mu nkwawa.\nWaliwo abamu nga banaaba naye ne basigala nga bacuuma, abo babeera balina okukozesa eddagala ne ssabbuuni atta obuwuka obuleeta entuuyo, kw’ogatta ne ‘roll- on’ ekendeeze okutuuyana naddala mu nkwawa oba okugenda mu ddwaaliro ne bamukendeeza entuuyo mu mubiri.\nLWAKI ATATUUYANA ASOBOLA OKUWUNYA?\nAsaba yagambye nti abantu abamu naddala abambala engatto ezibikka ebigere bawunya ebigere kubanga biba tebirina we byetaayiza ng’ebbugumu lizze ne kireetera obuwuka buli amaanyi okweyongera amanyi ekivaamu ebigere ne bitandika okuwunya.\nEnviiri z’omu nkwawa zisobola okuleetera omuntu okuwunya wamu n’obutanaaba. Olina okunaaba mu nkwawa buli kaseera ate ng’okozesa ssabbuuni atta obuwuka obwo busobole okukendeera awo n’olusu lujja kukendeera.\nEmmere eyitiridde ebirungo (spices) nga katunguluccumu, obunzaali obuyitiridde n’obutungulu ebiseera ebisinga bisobola okuwunyisa omuntu wamu n’okulya ennyo ennyama wadde ng’abeera anaaba.\nSHEIKH Yahaya Mwanje agguddwako ogw'okutta Maj. Kiggundu\nBukedde wolw'okutaano yatuuse dda ku katale\nBUKEDDE W'OLWOMUKAAGA YATUUSE DDA MU KATALE


Bukedde Online - Basena alidde ogw'obutendesi bwa Villa\nEyali omubaka awangudde akalulu k'obwa LC...\nEYALI omumyuka w’omutendesi wa ttiimu y’eggwanga The Cranes, Moses Basena olumuwadde omulimu gwa Villa n’awera okuzza ekitiibwa kya ttiimu n’ebikopo.\nOmutendesi wa Villa omuggya , Moses Basena\nOluvannyuma lwa kkooki Wasswa Bbosa okusuulawo ttiimu ya SC Villa Jogoo ku nkomerero ya sizoni ewedde,ku Lwokutaano nga July 27,2018 akakiiko ak’ekiseera mu ttiimu eno akaakulembeddwaamu William Nkemba kaalangiridde Moses Basena ng’omutendesi omujjuvu ku ndagaano ya myaka ebiri.\nBasena okuva lwe yasuulawo omulimu gwa ttiimu ya UPGF FC ku mu makati ga sizoni ewedde ng’asuubira FUFA okumuwa omulimu gwa Cranes ekitaasoboka, abadde talina ttiimu gy’atendeka era Villa olumuwonyezza akatebe n’asuubiza ensi n’eggulu okuzzaawo ekitiibwa kya Jogoo.\n“Mukisa munene nnyo ttiimu yange gye nazannyira omupiira mu myaka gyange okumpa omulimu gw’okugitendeka era nsuubiza nti nzize okuzzaawo erinnya lye twalina mu biseera biri, ekitiibwa n’amaanyi nga tuwangula ebikopo,” Basena bwe yaweze.\nYagasseeko nti nga bw’afunye obuvunaanyizibwa buno waakutegeeza eggwanga mu bwangu ku nsonga y’abatendesi abalala b’anakola nabo.


Bukedde Online - Bamalaaya banyaze munnansi wa Ethiopia ddoola 700 ne baleka nga bamwambudde\nPOLIISI ekoze ekikwekweeto mu loogi z’oku William Street n’ekwata abakazi mukaaga abakola obwa malaaya abagambibwa okusikambula omusajja enzaalwa ya Ethiopia ne bamubbako ssente n’ebiwandiiko bye.\nBino bya baddewo ku Ssande abaserikale okuva ku poliisi ya CPS mu Kampala bwe baakutte abakazi bano oluvannyuma omusajja Teijje Tereje enzaalwa ya Ethiopia okwekubirayo enduulu.\nOmwogezi wa poliisi mu Kampala n’emiriraano, Luke Owoyesigyire yagambye nti poliisi yatemezeddwaako abantu abaalabye abakazi nga basikambula Teijje nga bamuyingiza loogi ku kifuba oluvannyuma ne bamwambulamu engoye ne bakuulita nazo, ng’okuvaayo mu loogi yezingiridde mu ssuuka.\n“Tukutte abakazi mukaaga nga bano kigambibwa nti babbye omusajja gwe baasikambudde ku kifuba ne bamuyingiza loogi oluvannyuma ne bamubba nga bino byabadde mu loogi eriraanye ebbaala ya Top Pub “ Owoyesigyire bwe yategeezezza.\nYagambye nti ku bakwate kuliko, Jesca Karungi, Sharon Nakasi, Joy Apondo, Shamim Nabatanzi, Jovia Nabukeera n’omulala eyategerekeseeko erya Aisha.\nOweyesigyire yategezezza nti poliisi yayazizza loogi mwe baatutte Teijje n’esangayo engoye ze, paasiport ye ate bbo abakazi abamu ne bakomyawo emitwalo 35 kyokka doola 700 ne balemwa okuzizza nga kigambibwa nti waliwo munnaabwe eyabuzeewo nazo.\nAbakazi bano abakuumirwa ku CPS bagguddwaako omusango oguli ku fayiro SD 10/23/09/2018 ng’okunoonyereza bwe kugenda mu maaso.\nAtutte omuwala embeerera mu loogi ne bamukaka akaboozi\nBamukutte lubona ng'akaka omukazi akaboozi ku ttaawo


Bukedde Online - Godfrey Kkaaya Kavuma omwagalwa w'abangi otulekedde eddibu ddene\nGodfrey Kkaaya Kavuma omwagalwa w'abangi otulekedde eddibu ddene\nABANTU bangi babadde babumanyi ng'omusajja Katonda gwe yajjuza ekisa, obuntubulamu, okwagala, obugonvu n’obukkakkamu, okusaaga kwe, okwaniriza abagenyi, okusomesa, omukulembeze omulungi, wamu n'okusaaga.\nOmugenzi Kaaya Kavuma\nNange bw'onsanga n'ombuuza biki bye mmanyi ku mugenzi Godfrey Kkaaya Kavuma ebyo byennyini bye nkugamba. Abadde mukwano gwange ddala.\nOlumu twali tuva okuziika omugenzi Christopher Nsamba eyakolanga ku CBS FM e Luweero eyo, nga tuli mu mmotoka emu, n'antegeeza ebigambo bino: "Ndi musanyufu olw'abavubuka baffe abeesozze ebyobufuzi ate nga balabika babitegeera bulungi, kale tubalinamu essuubi nti gye bujja bajja kugasa eggwanga lyaffe ku ludda lw'ebyobufuzi.\nYakoona ku mannya gano wamanga wadde nga kirabika be yali ayogerako baali bangi ddala. Moses Kasibante, Ssozi Kaddu Mukasa ne Medard Lubega Sseggona.\nSo nga ku ludda olw'emirimu abadde yeenyumiririza mu bantu bano wammanga: Mw. Micheal Kawooya Mwebe, Mw. Robert Kasozi ne Mw. Abbey Mukiibi.\nMubadde mumumanyi bulungi nga muntu wa kitiibwa era nange ekyo nkimanyi. Ate naye yennyini abadde akimanyi era nga akyewa bulungi.\nNaye olumu yampita ng'ali mu Bulange mu ofi isi ye, n'anteeka mu mmotoka ye ne tugenda mu makaage agasangibwa e Buwaya era wano we yakola faamu kw'abadde alundira ebisolo bye n’okulima.\nBwe twatuuka eyo ebisumuluzo by'ennyumba yali abyerabidde awaka e Mutungo. Yakuba essimu ne babimuleetera.\nNjagala okubategeeza nti, omukulu oyo yassa ebitiibwa bye ku bbali, n'aggyayo sigiri n'agikuma n'afumba emmere bulungi era bwe yaggya n'agisoosootola ne tulya.\nKye yava ambuuza nti, owoomeddwa? Ekituufu nali mpoomeddwa era namuddamu nti, yee mpoomeddwa mukama wange. Yambuuza nti, okkuse? Olw'okuba nali nzikuse bulungi era namuddamu nti, yee nzikuse mukama wange.\nEbyo olwaggwa ne tuserengeta ku faamu okulambula ebisolo by'alunda n'ennimiro. Nze ne mukyala wange Slyvia Bukirwa bwe twazaala omwana waffe owookusatu, twamubuulira.\nYajja mu ddwaaliro, n'asasula ebisale by'eddwaaliro byonna kubanga mukyala wange yali asumulukukidde ku kiso, era yatuwa amannya ga nnyina gonna n'atulagira tugatuume omwana waffe oyo era ne tukikola.\nOmwana bwe yakula n'atandika okusoma twalabira awo ng'ebisale by'essomero Oweek. Godfrey Kkaaya Kavuma abisasula okutuusa w'afi iridde ng'akyakikola.\nOyo ye Godfrey Kkaaya Kavuma ow'ekisa. Kkwaaya yaffe eyitibwa Solomons Choir tuludde nga tuyimba ennyimba ezitendereza Katonda, ne tuziteeka ku ntambi naye ng'oluusi tukaluubirirwa mu by’ensimbi naddala nga tuliko kye twagala okukola nga kyetaagisa ssente.\nKale buli lwe tubaddenga tufuna obuzibu nga tuddukira wa Godfrey Kkaaya Kavuma era naye nga tatweganya ng'atuyamba era ne tutuukiriza bulungi pulogulaamu zaffe.\nOlumu twali tugenda Rwanda ku buweereza nga Solomons Choir, naye nga abantu munaana ku ffe tebalina ssente za ntambula.\nOweek. Godfrey Kkaaya Kavuma bonna yabasasulira ne tugenda era ne tudda. Abantu ababadde bakuba ku ssimu ye nnamba 0772718270 mubadde muwulira oluyimba oluli mu ssimu ye oluyitibwa 'Ky'ekiseera'.\nOlwo luyimba lwa Solomons Choir gy'abbade alabirira ng’omuyima waayo. Jjukira nti kkwaaya eyo ya Seventh Day Church so nga ye abadde muntu wa Church of Uganda.\nOyo ye Godfrey Kkaaya Kavuma. Ku ntandikwa y'omwaka guno, nze Henry Lubaliita Mwesigwa nakulembera Bishop George Sinnabulya omulabirizi eyawummula owa Central Buganda Diocese ne mmutwala mu ofi isi ya Oweek. Godfrey Kkaaya Kavuma esangibwa e Kitintale. Bp. Sinnabulya yali ateekateeka ekijaguzo eky’emyaka 60 mu bufumbo obutukuvu.\nEntegeka zonna yazimuyitiramu era n'azisiima. Yeeyama okumukwasizaako naye olunaku lw’ekijaguzo we lwatuukira nga May 18, 2019 yali mulwadde ng'ali mu ddwaaliro e Nairobi.\nMbeera ndi awo jjuuzi ku Lwokusatu nga July 24, Oweek. Kkaaya Kavuma yankubira essimu ku ssaawa ez’enkya. Twabuuzaganya bulungi era n'antegeeza ekimukubizza essimu eyo.\nYaηηamba bw'ati, "Omukolo gwa Bishop George Sinnabulya gwagenda bulungi? Ne muddamu nti, ye ssebo gwatambula bulungi ddala. Naηηamba nti, ansonyiwe saasobola kujja kubanga nali mugonvu era ssaali mu ggwanga nali Nairobi nga nfuna bujjanjabi.\nNaye nnina ensonga gye njagala okumugamba. Kati nkusaba onkubireko ku Mmande nga July 29 ku ssaawa ez’enkya nkubuulire olunaku ondeetere Bishop George Sinnabulya mbeeko bye mmugamba.\nEnsonga eyo nagitegeeza Omulabirizi oyo era n'aηηamba nti, kale olwa Mmande bwe lunaatuuka onontegeeza ky'agambye.\nMbeera ndi waka nga nteze CBS FM omukutu ogwa 88.8 ku Lwomukaaga nga July 27 obudde obw'ekiro, ηηenda okuwulira nga baleeta amawulire agaakagwaawo. Ne batutegeeza nti, Oweek. Godfrey Kkaaya Kavuma afudde. Haa bannange, nalinga aloota oba nga nninga alaba fi rimu naye eky'amazima omwagalwa w’abangi G.K.K. yali afudde.\nKye yali ayagala okugamba Bishop George Sinnabulya tewali n'omu eyakimanya n’okutuusa kati, ate era tewali agenda kukimanya oba kyali ki nze naawe. Tujja kulwawo nga tumujjukira olw’ebirungi enkumu by'akoledde abantu awatali kweganya.\nObulamu bwa Kkaaya Kavuma bubadde kyakulabirako kirungi. Atulekedde okusoomooza kunene era tusaba Katonda naffe atuwe obuvumu tusobole okwaηηanga okusoomooza okunene okutwolekedde nga tukyali mu bulamu buno.\nNsobola okuwandiika ebisingako awo ku mukulu oyo naye ka nkome awo. Twebaza Katonda eyamutuwa n'ebbanga lye tubadde naye mu nsi muno. Bwe kuliba nga kwe kusiima kwa Katonda, tulimulaba mu bwakabaka obw’omu Ggulu.


Bukedde Online - Katikkiro Mayiga asabye Gavt. ku ttemu eryakoleddwa ku Mubugirizi wa Kabaka\nGavumenti eremedde ku ky’okusiba abali ku gw'okutemula Kaweesi...\nMaama bamusse n’abaana be 3\nTeddy alaze ebyobugagga by’akoze ne Bugingo\nKatikkiro Mayiga asabye Gavt. ku ttemu eryakoleddwa ku Mubugirizi wa Kabaka\nKabaka akyusizza ennyimba y'ekitiibwa kya...\nOmukungu wa Ssaabasajja akubye embaga Katikkiro...\nKATIKKIRO Charles Peter Mayiga agambye nti wateekwa okubeerawo okufungiza okulwanyisa ettemu mu ggwanga kubanga liremesa enkulaakulana.\nAbantu nga batwala omulambo gwa Mugerwa (MU KATONO) e magombe. EKIF: DICKSON KULUMBA\nBino byabadde mu bubaka bwe yatisse Minisita w’abavubuka, emizannyo n’okwewummuza mu Bwakabaka, Henry Ssekabembe Kiberu mu kuziika omugenzi Godfrey Mugerwa Maliba ‘Hassan’ ku kyalo Lunene mu Muluka gw’e Nkoma e Mpenja- Gomba ku Ssande February 5, 2017.\nMayiga yayogedde ku mugenzi nti “Abadde n’ekiruubirirwa eky’okuzzaawo ekitiibwa kya Pikipiki eziwerekera Kabaka ng’ezaaliwo ku mulembe gwa Ssekabaka Muteesa II. Obuwereeza buno abadde abukola awatali kusasulwa.”\nSsekabembe mu bigambo bye yagasse eddoboozi lye ku bakungubazi abalala okusaba Poliisi okwongera amaanyi mu kunoonyereza baani abatta abavuzi ba Bodaboda era n'atendereza Maliba okutandika ekibiina ekiwerekera Kabaka kyokka mu 2015 n'awaayo obuyinza nga kati Musa Lubega ye ssentebe kyokka ng’abadde atambulira bulungi n’obukulembeze obuggya.\nMinisita Ssekabembe yagambye nti “ Ffena abantu ba Kabaka tulina okweyongera okubeera obumu kubanga yatugatta.”\nYe Omutaka Ying. Allan Waligo Nakirembeka yasabye Bannakibiina abasigaddewo okugenda mu maaso n’omulimu gw’okukuuma Kabaka era n'akulemberamu abakungubazi ne bayimba Ekitiibwa kya Buganda nti gwe mudaali gwe bamuwadde.\nAbaserikale abakuuma Kabaka nga baakulembeddwamu Capt. Stanley Musaazi bassizza ekitiibwa mu mugenzi nga bamukubira saluti ate ye Kaggo Patrick Mugumbule ku lw’Abaami b’amasaza banne yasabye e Mmengo wateekebweyo ejjinja okuwandiikibwa amannya g’abantu abazira abatatiiririra Kabaka waabwe.\nMugwerwa yazaalibwa mu 1985 nga yaleese omwana omu Joseph Lukwago gwe yazaala mu Peruth Naddibya kyokka ng’ebiseera bino abadde abeera ne Agnes Nakivumbi.\nGavumenti eremedde ku ky’okusiba...\nGavumenti eremedde ku ky’okusiba abali ku gw'okutemula Kaweesi\nTeddy alaze ebyobugagga by’akoze...


NRM mwanfiriza buli kimu kati munsudde – Catherine Kusaasira\nNRM mwanfiriza buli kimu kati munsudde – Catherine Kusaasira – Radio Simba – Ennene\nYou are at:Home » Gossip » NRM mwanfiriza buli kimu kati munsudde – Catherine Kusaasira\nBy Mubiru Ali\t January 30, 2022 No Comments\nOmuyambi wa Pulezidenti Yoweri Kaguta Museveni, Catherine Kusasira Sserugga avuddeyo alaajana; “Nfiiriddwa buli kimu ekyange lwakibiina kyange ekya National Resistance Movement – NRM, obukuusa bungi mu NRM ng’ekibiina, okola nnyo newewaayo mu buli kimu okulaba nti ekibiina kibeera bulungi naye tosiimibwa. Nga neerekereza ebyange bingi mu kalulu akawedde, nentuuka nokwewola ssente mu bbanka ntandikewo pulojekiti ezisikiriza abavubuka nga akakodyo kokulwanyisa ekisinde ekyali kitandiseewo (National Unity Platform – NUP).\nLwaki NRM, nfiiriddwa buli kimu kuba ggwe, bizineesi, emikwano n’abawagizi bonna bandeseewo lwakuba nalondowa ggwe. Nalowooza nti Pulezidenti Museveni yakulira ekibiina era aweebwa ekitiibwa buli omu wabula beyonna byappa kuba buli gwalagira okubaako kyakola ate akola birala. NRM tensiimanga olw’amaanyi n’obudde bwange bwenawaayo mu kiseera ekyo wabula nfiiriddwa buli kimu, NRM ofuuse ekyenyinyarwa gyendi n’abalala abafiiriza ebyabwe kuba ggwe. Pulezidenti Museveni bangi si banno, abo bewesiga bebagenda okuviirako okugwa.”\nNaye abaffe, Kusaasira, omuntu gwewanoonyeza akalulu yawangula, ‘future yo eri secured’. Kasiimo ki akalala konoonya? Gavumenti yataddewo enkola y’emyooga ne Parish Model mwosobola okuyita okwekulaakulanya nga Bannayuganda abalala kuba eggwanga ttebenkevu. Lwaki teweyunga ku myooga oba bonna bagaggawale?


Translation of the meaning of Sura Al-Fath - الترجمة اللوغندية - المؤسسة الإفريقية للتنمية - Noble Quran encyclopedia\n1. Mazima ffe tukugguliddewo oluggulawo olweyolefu.\n2. Katonda alyoke akusonyiwe ebyonoono byo ebyakulembera, n'ebyo ebyoluvanyuma, era ajjuze ekyengera kye kye yakuwa, era akulungamye mu kkubo eggolokofu.\n3. Era akutaase olutaasa olwa nnamaddala.\n4. Yye yooyo eyassa obutebenkevu mu mitima gya bakkiriza babe nga beyongera obukkiriza ku bukkiriza bwabwe (obwasooka), amagye go mu ggulu omusanvu ne nsi gonna ga Katonda, era (bulijjo) Katonda mumanyi nnyo mugoba nsonga.\n5. Olwo nno ayingize abakkiriza abasajja n'abakkiriza abakazi e jjana, nga emigga gikulukutira wansi waazo, ba kutuula mu zo obugenderevu, era abagyeko ebisobyo bya bwe, ekyo ewa Katonda bwe buwanguzi obunene.\n6. Era abonereze abananfusi abasajja n'abannanfusi abakazi, n'abasajja abagatta ebintu ebirala ku Katonda n'abakazi abagatta ebintu ebirala ku Katonda, abalowooza ku Katonda endowooza embi, batukwako enkyukakyuka embi, era Katonda yabasunguwalira nabakolimira era yabategekera omuliro Jahannama (era nga ggwo) buddo bubi.\n7. Era amagye go mu ggulu omusanvu n'ensi gonna ga Katonda, era (bulijjo) Katonda nantakubwa ku mukono mugoba nsonga.\n8. Era mazima ffe twakutuma (ggwe Nabbi Muhammad) nga oli mujulizi era omusanyusa (olwa mawulire agessanyu gowa abakozi bo bulungi) era omutiisa (olwa mawulire ag’ebibonerezo eri abakozi be bibi).\n9. Mulyoke mukkirize Katonda n’omubaka we, era mu muyambe era mumuwe ekitiibwa era (Katonda) mumutendereze enkya ne ggulo.\n10. Mazima abo abalangirira obuwagizi bwabwe gyoli mazima balangirira buwagizi bwabwe eri Katonda, omukono gwa Katonda guli waggulu wa mikono gya bwe, kale nno oyo anaamenya endagaano mazima mukugimenya aba yeefiriza yekka, nooyo atuukiriza ekyo kye yaweerako Katonda obweyamu ajja kumuwa empeera ensuffu.\n11. Ba nnamalungu abaasigala (ne batagenda Makkah naawe) bajja kugamba nti emmaali yaffe na b’omumaka gaffe bye bya tulobera okugenda n’olwekyo tusabire ekisonyiwo, boogera ne nnimi zaabwe ebyo ebitali mu mitima gyabwe, bagambe nti olwo nno ani alina obuyinza ewa Katonda ku kintu kyonna ekibakwatako singa aba abaagalizza kabi, oba nga abaagalizza eky'omugaso, wabula Katonda amanyidde ddala ensibuko y'ebyo bye mukola.\n12. Wabula mwalowooza nti omubaka n’abakkiriza lubeerera tebaali ba kudda eri bantu ba mu maka gaabwe, era ekyo nekinyirizibwa eri emitima gya mmwe, nemulowooza endowooza embi, era nemuba abantu abaggweera mu kubula.\n13. Oyo yenna atakkiriza Katonda n’omubaka we, (ka kumujjuutuka) anti mazima ffe abakafiiri twabategekera omuliro S’aira.\n14. Obufuzi obwe ggulu omusanvu n'ensi bwa Katonda, asonyiwa gwaba ayagadde era nabonereza gwaba ayagadde era bulijjo Katonda musonyiyi nnyo musaasizi.\n15. Abataagenda (naawe ku lutabaalo lwe Khaibara) bwe mugenda eri eminyago mube nga mugifuna bajja kugamba nti mutuleke tubagoberere, nga baagala okuba nga bakyusa ebigambo bya Katonda (okuba nga eminyago gyabo bokka ebeetaba mu lutabaalo) bagambe nti temutugoberera, bwekityo Katonda bwe yagamba oluberyeberye, olwo nno bajja kugamba nti wabula (mmwe) mutukwatirwa nsaalwa (naye nga si kyekyo) wabula baali tebategeera okugyako katono ddala.\n16. Gamba abo abaasigala mu ba nnamalungu, nti lumu mujja kuyitibwa okugenda eri abantu abaamaanyi amayitirivu mube nga mulwanagana nabo oba basiramuke, awo nno singa muligonda (nemutuukiriza ekiragiro) Katonda ajja kubawa empeera ennungi, naye kemulimala muva kwekyo (ne mutalwana) nga bwe mwakyuka oluberyeberye (bwe mutaalwana) agenda kubabonereza ebibonerezo ebiruma ennyo.\n17. Muzibe taliiko kunenyezebwa, n’omulema taliiko kunenyezebwa, wadde omulwadde naye taliiko kunenyezebwa, oyo yenna agondera Katonda n’omubaka we amuyingiza e jjana, emigga nga gikulukutira wansi waazo, ate oyo yenna akyuka (naatamugondera) agenda ku mubonereza ebibonerezo ebiruma ennyo.\n18. Katonda yasiima abakkiriza bwe baalangirira obuwagizi bwabwe gyoli (bwe mwali) wansi wo muti olwo nno yamanya ebiri mu mitima gya bwe kwe kussa obutebenkevu ku bo, era nabasasula n'abawa obuwanguzi obwali okumpi.\n19. N'eminyago mingi gye baafuna, era (bulijjo) Katonda ye nantakubwa ku mukono mugobansonga.\n20. Katonda yabalagaanyisa eminyago mingi gye mulifuna, naye guno gwo naagubanguyiza era naaziyiza emikono gya bantu obutabatuukako (obutabalwanyisa) era (ebyo) bibeere kya kuyiga eri abakkiriza era abalungamye mu kkubo eggolokofu.\n21. (Waliyo n'eminyago) emirala gye mutannasobola (kufuna) naye nga mazima Katonda agyetoolodde (gyonna agimanyi) era bulijjo Katonda muyinza ku buli kintu.\n22. Era singa abo abakaafuwala babalwanyisa, ddala bandikubyeyo amabega (ne badduka) era nga tebayinza kufuna mukuumi wadde omudduukirize.\n23. Eyo yenkola ya Katonda ebaddewo okuva oluberyeberye, era enkola ya Katonda toyinza kugisangamu kukyusibwa.\n24. Era yye yooyo eyaziyiza emikono gyabwe ku mmwe era naziyiza emikono gya mmwe ku bo (ne mutalwanagana bwe mwasisinkana) mu makkati gomu Makkah, nga yali amaze okubawa obuwanguzi ku bo, era nga Katonda bulijjo alabira ddala ebyo bye mukola.\n25. Bo beebo abaakafuwala ne babaziyiza okutuuka ku muzigiti ogwe mizizo, nga n'ebirabo biremeseddwa okutuuka mu bifo byabyo, era singa si basajja abakkiriza n'abakazi abakkiriza, be mutaamanya okuba nti mwali muyinza okubatusaako obulabe (ne mubatta), ne mutuukwako akamogo (akokunenyezebwa okubatta) mu butali bugenderevu, Katonda yandibadde akkiriza ne mwambalagana nabo, (ekyo kyali bwekityo) Katonda abe nga ayingiza mu kusaasira kwe oyo gwaba ayagadde, era singa beeyawula (abakkiriza bokka na batakkiriza bokka) era twandibonerezza abo abaakafuwala mu bo ebibonerezo ebiruma.\n26. Jjukira abo abaakafuwala bwe bassa mu mitima gyabwe effutwa, effutwa lyo mu biseera eby'obutamanya, olwonno Katonda nassa obukkakkamu ku mubaka we, ne ku bakkiriza nabanywereza ku kigambo kyo kutya Katonda era nga be baali basinga okukisaanira, era nga be baali ba nannyinikyo era bulijjo Katonda mumanyi wa buli kintu.\n27. Mazima Katonda yatuukiririza omubaka we endooto gye yamulaga eya mazima (bwe yaloota nti) ddala mujja kuyingira omuzikiti ogwemizizo Katonda bwaliba ayagadde. (muliguyingira) nga muli mirembe, nga mumwedde emitwe gya mmwe, nga (abalala) mukendezezzaako bukendeeza nga temutya. (Yamanya kye mutaamanya), nateekawo obuwanguzi obwokumpi (nga ekyo tekinnabaawo, bwe mwakola endagaano ye Hudaibiyah).\n28. Katonda yye, yooyo eyatuma omubaka we naleeta obulungamu n'eddiini eya amzima abe ng'alaga ekifo kyaayo ekya waggulu ku madiini gonna, kimala okuba nti Katonda yemujulizi (kw'ekyo).\n29. Muhammad Mubaka wa Katonda era abo abali naye bakambwe ku bakafiiri, basaasiragana, obalaba nga bakutamye ku maviivi, ne bwebaba bavunnamye ku ttaka, nga banoonya ebigabwa bya Katonda n’okusiima (kwe) obulambe bwabwe bulabika mu byenyi byabwe olwo mukululo gwo kuvunnama, ekyo kye kifaananyi kyabwe mu Tauraati era ekifaananyi kyabwe mu njiri, balinga ekimera ekifulumya omutunsi gwakyo negukiwanirira okutuusa lwe kikakata, olwo nno ne kyetengerera ku nduli yaakyo nekiba nga kisanyusa abalimi. (Abantu abakubiddwako ekifaananyi ekyo) balyoke babe nga abakafiiri banakuwala ku lwabwe, abo abakkiriza mu bo ne bakola emirimu emirongoofu Katonda yabalagaanyisa ekisonyiwo n'empeera ensuffu.\n(Send note: الترجمة اللوغندية - المؤسسة الإفريقية للتنمية - Sura:Al-Fath - Aya:)


Bukedde Online - South Sudan erabuddwa ku kutulugunya Bannayuganda\nGen. Katumba Wamala akwasiddwa ofiisi\nOMUBAKA mu Palamenti y’obuvanjuba bwa Afrika, Dennis Mukasa Mbidde abaze ekiteeso ekikugira South Sudan okwegatta ku mukago guno okutuusa ng’erekeddaawo okutulugunya Bannayuganda abakolerayo.\nBya AHMED KATEREGGA NE MUWANGA KAKOOZA\nMbidde agamba nti abantu b’omu South Sudan tebandibadde bo okudda ku Bannayuganda batulugunye kuba Uganda ye yasinga okubayamba mu lutalo lw’okwenunula era nga ne bwe lwaggwa, bangi bali wano beegazaanya nga tewali abakuba ku nsolobotto.\nSouth Sudan ne Somalia zisuubirwa okuyingizibwa mu mukago gw’obuvanjuba bwa Afrika mu November w’omwaka guno.\nSudan ye yasooka okusaba eyingizibwe nga ne South Sudan tennagyekutulako kyokka Uganda ne Tanzania nga zigamba nti egattika ebyeddiini mu byobufuzi, nti era enyigiriza abakazi.\nAmawanga gannamukago kuliko; Uganda, Kenya, Tanzania, Rwanda ne Burundi naye nga ne DR Congo esuubirwa okugwegattako.\nEkiteeso kya Mbidde, ekiriko obujulizi okuva mu kibiina ekigatta Bannayuganda abakolera mu South Sudan, ekibiina kya KACITA (ekigatta abasuubuzi b’omu Kampala) n’ekya Uganda National Chamber of Commerce and Industry, ekigatta abasuubuzi ne bannakolero mu Uganda yonna, kisuubirwa okuteesebwako Palamenti y’obuvanjuba bwa Afrika etudde mu Kampala okuva ku Mmande okutuusa wiiki ejja.\nEnsonga za Bannayuganda okutulugunyizibwa e South Sudan zaasoose mu kakiiko ka Palamenti eno, akavunaanyizibwa ku nsonga z’omukago, nako akaatudde mu Kampala era akakubirizibwa Munnakenya Abubaker Zain Abubaker.\nMbidde era yaleese n’ekiteeso ekirala ng’asaba Palamenti esse kimu eyise ekiteeso ekisaba gavumenti ya Uganda okuggya abaserikale baayo ku Monitor ne Red Pepper ziddemu okufulumya amawulire ne KFM ne Radio Dembe zidde ku mpewo.\nMu ngeri y’emu, ssentebe w’olukiiko lwa baminisita mu mukago gw’obuvanjuba bwa Afrika, Shem Bageine yayanjizza etteeka erikugira emmotoka lukululana eziva mu gwanga linnamukago erimu okugenda mu ddala okutikka obubindo.\nYasabye basseewo ebibonerezo ebitamwenyereketerwako ku batikka akabindo.\nMeeya Kezaala aggyiddwamu obwesige\nAbeekalakaasizza olwa ssente babatutte ntyagi\nNadduli awabudde ku 'Byaffe'


Bukedde Online - Endwadde omulunzi z'alina okwerinda mu biseera by'enkuba\nEndwadde omulunzi z'alina okwerinda mu biseera by'enkuba\n'Bwe nawummula amaanyi ne ngongera mu kulu...\nENKUBA etandise okutonnya, wano abalimi baba mu kwejaga nga basimba naye nga bwe bagamba nti essanyu ly’omu ate olumu eba nnaku y’abalala, ate abalunzi bbo baba ku kanaayokya ani olw’ensolo zaabwe okulumbibwa endwadde ezitali zimu.\nOmusawo w’ebisolo e Nakawuka Jonhnbosco Jingo agamba nti, mu biseera by’enkuba ebisolo bitawaanyizibwa endwadde nga;\n1. Ebiwuka by’omu lubuto: Mu biseera by’enkuba ebiwuka byalula era bitawaanya nnyo ente. Obutakosebwa olina okuziwa eddagala ly’ebiwuka buli mwezi.\n2. Kipumpuli: Guno musujja oguleetebwa kawawa n’ebivu, ate mu budde bw’enkuba kawawa n’ebivu biba bingi. Mu mbeera eno omulunzi alina kukanya kufuuyira, buli wiiki okusobola okugwerinda.\n3. Omusujja gw’enkwa: enkwa zaalula nnyo, era omulunzi atafaayo kufuuyira nte ze aba talina ngeri yonna gy’ayinza kwewalamu musujja guno, genda mu maaso n’okufuuyira okutuusa ng’enkuba eweddeyo.\nAlina embuzi oba endiga weerinde nnyo obulwadde bw’ekijonjobalo ne ssennyiga.\nTezikosebwa kiri awo mu biseera byenkuba ate endwadde zaazo zisinga kutambula mu musana..\n1. Fowl typhoid: Guno musujja gutawaanya nnyo enkoko era guleetera enkoko okufuna ekiddukano, kirungi okuzigema buli luvannyuma lwa myezi ebiri, wabula gwe alina obukoko obuto ku mwezi olina okubugema omusujja guno.\n2. Ekijonjobalo: Kino kivaako enkoko okufuna ekiddukano eky’omusaayi n’okumera oba okusuula obukooti era enkoko ogenda okugiraba wayita olunaku lumu n’obutawera n’efa. Mu biseera bino oziwa ku ddagala lya kosidiyosiisi mu mazzi.\n3. Ssennyiga: Ono naye atambula nnyo mu biseera by’enkuba, era akosa nnyo enkoko n’olumu ezimu zifa. Okumulwanyisa enkoko ziwe eddagala lya Enrovet oba Tylosin mu mazzi.\nAbalunzi b’enkoko balina okwegendereza ensanafu kuba nazo zibaawo nnyo mu biseera by’enkuba, si kirungi kusuula magumba oba ebintu ebirala ebisobola okuzisikiriza okuliraana ekiyumba ky’enkoko.\nEndwadde omulunzi z’alina okwerinda mu biseera by’enkuba\nOmuzimu gutabuse nga baziika eyattiddwa mu mubbi bwa Bbanka\nBawangudde ku Bukedde Fa Ma\nEyasinze mu bya IPLE yeenyumiriza mu kitaawe


Eiktundu Ekyekkumi Nebitaano\nABAWAHAABU BYEBESEMBESA KUKUZIYIZA OKUSABA OKUWOLEREZEBWA\nMukitundu ekiyise, tunyonyodde ebiraga obutuufu bwokusaba nokukkirizibwa kwokusaba okuwolerezebwa, - nga Aya zaQur’an ne hadith zaNabbi (s.a.w) – naye kati twagala tulabe biki Abawahaab nga bbo byebesembesa kukuziyizibwa okusaba okuwolerezebwa, noluvanyuma tujja kubitunulamu, tubinonyerezeeko, obufu bwokubyesembesa oba obutuufu bwaabyo bulyooke bweyoleke.\nEzimu kunsonga zaabwe zebesembesa, zezino:\n1- Okusaba okuwolerezebwa kubeera kugatta kukatonda\nAbawahaab kyebategeeza mukigambo Shirik, (okugatta kukatonda) kwekumugattako mu Ibaada (munnesinza) kubanga bbo balowooza nti okusaba omuntu okuwolerezebwa, oba omwesinzizza. Mukitundu ekyayita, twayogera kukigambo Ibaada n’amakulu gaakyo, netugamba nti okusaba kwonna okuva mumuntu – kakubeere kusaba kuwolerezebwa – kubeera Ibaada Singa kubeeramu okukakasa nti asabibwa “katonda oba mugabirizi” oba nti “yensibuko yebikolwa byakatonda, era yalabirira ensonga zensi mungeri eyokwemalirira era akola byonna ebikolebwa ne katonda”.\nMazima okusaba okuwolerezebwa okuva mubawolereza abalongoofu – abo katonda beyawa obuyinza obwokuwolereza – batwalibwa nga baddu bakatonda, bali kumpi naye, balina ebitiibwa nebifo ebyawaggulu mumaasoge era teri n’omu abatwaala nti bebatonzi oba abagabirira ebitonde oba okubeera ensibuko yebikolwa byakatonda oba nti okuwolereza nokusonyiwa kwaabwe tekwetagisa kumala kukkirizibwa nakuwebwa buyinza kuva wa Allah (s.w).\nMubutuufu, bwekityo sibwekiri, kubanga abawolereza abalongoofu, bawolereza luvanyuma lwakukkirizibwa era nga bawolereza oyo asaana okuwolerezebwa, amakulu nti alina okubeera nenkolagana nekatonda etakutuka awamu n’abo baasubira okumuwolereza.\nEra kimanyiddwa bulungi nti okusaba okuwolerezebwa okuva mumufu, tekubeera kumwesinza kubanga bwekitabeera bwekityo, kiba kiraga nti okusaba okuwolerezebwa okuva mumulamu, kuba kumwesinza nakwo.\nEra twakyogerako mukitundu ekyayita nti Qur’an eyekitiibwa ekoowoola abasiraamu okugenda awali omubaka wakatonda (s.a.w) bamusabe abasabire katonda abeere nga abasonyiwa era okusaba okwo sikirala wabula kusaba kuwolerezebwa okuva eri Nabbi owekitiibwa (s.a.w) mubulamubwe, era tekisoboka kikolwa ekyo kubeera Shirik mumulembe ate mumulembe omulala, nekibeera kwawula katonda.\nNga era bwetwakyogerako nti okusaba okuwolerezebwa okuva eri omwagalwa wakatonda omulongoofu, bwekuba nga tekuliimu kumukakasa nti yekatonda oba omugabirizi, okwo tekutwalibwa nga Shirik. Nga Allah bwagamba:\n“Era ggwe gwetusaba obuyambi”().\nWano obuyambi bweyawulidde ku Allah yekka, naye ate oluvanyuma agamba:\n“Era musabe katonda abawe obugumiikiriza neswala”.()\nAbaffe, okusinziira ku Aya eyo, waliwo omwogezi ayinza oggamba nti okweyambisa obugumikkiriza, Shirik?!\nMubutuufu tewali ayinza kwogera ekyo kubanga okusaba obuyambi okugaanibwa, kwekwo okulimu okukakasa nokukkiriza obwakatonda obwekintu ekirala ekitali Allah.\n2- Bamushirikiina okusaba okuwolerezebwa nama Sanamu\nOluvanyuma olwokumenyawo obugyulizi bwabawahaab obusooka bwebesembesa kukuziyiza okusaba okuwolerezebwa okuva eri ab’agalwa bakatonda, katugende kubujulizi bwaabwe obwokubiri:\nMazima katonda owekitiibwa, kweyasinziira okuyita abantu abesinzanga amasanamu nti mushirikiin, lwakubanga baali basabanga okuwolerezebwa okuva eri amasanamu gaabwe, nebakaabira mumaaso gaago era nebagasaba okubakiikirira, nga Allah bwagamba:\n“Era basinza ebitali katonda, ebitabakosa, wadde okubagasa, naye nga bagamba nti ebyo byebituwolereza ewakatonda”().\nNokuzimbira kw’ekyo, okusaba okuwolerezebwa okuva eri ekintu kyonna ekitali katonda, kubeera Shirik.\nEkisooka, Mu Aya eyo temuli bujulizi bulaga ekyo Abawahaab kyebesibako, kubanga Qur’an eyekitiibwa, etwaala abantu abo okubeera mushirikiin sirwakuba nti baasabanga okuwolerezebwa okuva eri amanamu gaabwe, wabula lwakuba nti baali bagesinza ekyabatuusa kukusaba okuwolerezebwa.\nSinga okusaba obusabi amasanamu ago okuwolerezebwa kyekyaviirako okubayita abagesinza oba bamushirik, teyalibadde kyetaago ate kugamba:\n“Ate nebagamba: ago (amasanamu) gegatuwolerezo”\nWabula ekigambo “Era besinza” kyalibadde kimala okubaviirako okuyitibwa bamuShirik. Enjogera ezo ezemirundi ebiri ziraga nti ebitnu biri bibiri nga buli kimu kiri kulwaakyo era okwesinza amasanamu kwawukanako n’okugasaba okuwolerezebwa.\nMazima okwesinza amasanamu, kabonero akalaga okugatta kukatonda, ate okusaba okuwolerezebwa okuva eri ejjinja n’omuti, kabonero akalaga obusiru, nobugwaagwa nobutamanya.\nNokwongera kw’ebyo, Aya terina bujulizi bulaga nti okusaba okuwolerezebwa okuva mumasanamu tekiraga kugesinza, kale kijja kitya okugamba nti okusaba okuwolerezebwa okuva eri omwagalwa wakatonda kubeera kumwesinza?!\nEra tukomekkereza nga tugamba nti Aya terina wekwaataganira n’ekyo kyebesibako.\nEkyokubiri: katukitwaale nti ekyabaletera okugatta kukatonda kwekubeera nti baali basabanga amasanamu okubawolereza, naye, waliwo enjawulo wakati w’abo abagatta kukatonda okusaba amasanamu gaabwe okubawolereza, nabasiramu okusaba okuwolerezebwa okuva eri abagalwa bakatonda. Era enjawulo wakati waabwe eringa eri wakati wensi neggulu kubanga bamushirikin baali batwaalanga amasanamu nti gegalina okuwolereza nokusonyiwa, gy’obeera nti oba katonda yabyejjako n’abigikwaasa, era nga bagatwaala nti gegalina okwesalirawo. Kale ekyo tekiriimu kubuusabuusa, okusaba okuwolerezebwa okufananako nga okwo, kubeera kwesinza masanamu era Shirik kubanga mulimu okukakasa nti galina ebitendo byakatonda.\nNaye omuntu omusiramu, asaba okuwolerezebwa okuva mumu wolereza kubanga muddu ali okumpi nekatonda, omuddu owekitiibwa alina ekifo ekyawaggulu era eyakkirizibwa okuwolereza okuva ewa Allah (s.w).\nNkulayirira katonda, owange gwe omusomi, okugamba nti tewali njawulo wakati w’ebyo byombiriri, tekubeera kwawukana namagezi nakutegeera?!!\nAbaffe, tosobola kulaba njawulo bulungi wakati waabyo nga bwolaba enjawulo wakati wekizikiza kyekiro nekitangaala kyemisana?!!\n3- Okusaba ekyetaago okuva mukitali katonda, haraam\nOluvanyuma olwokusangulawo obujulizi bwabawahaab obwokubiri kukuziyiza okusaba okuwolerezebwa okuva mubaagalwa bakatonda, ate besembesa obujuliza obwokusatu kukugaana okusaba ekitali katonda n’okusaba okumalirwa ekyetaago okuva mukyo, ate okusaba okuwolerezebwa okuva eri ab’agalwa bakatonda ngeri mungeri ezokusaba ekyetaago, nolwekyo, tekikkirizibwa okusinziira kubujulizi bwa Qur’an eyekitiibwa:\n“Temwesinzanga awamu nekatonda ekintu ekiriala”()\nkale okugatta wakati wokuziyiza okusaba ekitali katonda newakati wokukakata okusaba okuwolerezebwa okuva mubagalwa bakatonda, kwekusaba katonda afuule abagalwaabe babeere bawolereza b’omuntu.\nEra nekiraga nti okusaba ekitali katonda, kubeera kwesinza ekyo kyosabye, kyekigambo kyakatonda:\n“Munsabe nja kubannukula, mazima abo abekuluntaza kukunsaba, bajja kuyingizibwa omuliro nga banyomebwa”.()\nSinga twetegereza obulungi mu Aya, tulaba nga yatandika nenjogera “Kusaba” ate nesembyayo “kusinza” era ekyo kyekiraga nti entegeera yebigambo byombi eri emu. Nabbi (s.a.w) yagamba:\n“Okusaba bwebwongo bwokwesinza”()\nEkisooka, ekigendererwa mukigambo “temusaba”, sikugaana kusaba kitali katonda, wabula ekigendererwa, kugaana kwesinza kitali katonda, nekiraga ekyo, yentadika ya Aya:\n“Era mazima emizikiti gyonna gyakatonda, kale temusaba...”\nAya yonna eteggeza oba eraga nti okusaba okuli haraam (okuganibwa) kwekulimu okwesinza oyo gw’osaba nga era okakasa nti mutonzi, era alina obuvunanyizibwa naye bwatwaala kukutambuza ensi, nga ate enzikiriza efananako bw’etyo, abasiramu tebagirina mw’abo bebasaba okubawolereza, mubagalwa bakatonda, nga bwetwakyanjuluza emabega.\nEkyokubiri, Aya kyeziyiza, kwekusaba awamu nekatonda ekimtu ekirala, netukyenkanyankanya naye mukusaba, nga “awamu nekatonda” bwekitegeeza, singa omuntu asaba Nabbi (s.a.w) amukyikirire ewakatonda kukumumalira ebyetaagobye, nokumusonyiwa ebyonoonebye, kiba tekitegeeza nti asabye katonda nekintu ekirala, wabula – mubutuufu – okwo kubeera kusaba katonda owekitiibwa.\nEzimu mu Aya, bweziba nga zitwaala okusaba ekyetaago mumasanamu nti Shirik, ekyo lwakubeera nti bbo baagatwaalanga nga bakatonda baabwe abeddaala eryawansiko naye nga balina okwesalirawo okujjuvu kukukola ebikolwa byakatonda, byonna, oba ebimu. Kale ky’ova olaba nga Qur’an ekakkanya ebirowoozo ebyo, negamba:\n“N’abo bemusaba abatali katonda, tebasobola kubataasa wadde okwetaasa bbo bennyini”.()\nNemubufunze: mazima bamushirikiin baatwaalanga amasanamu gaabwe nga bakatonda abato, era nti baaweebwa obusobozi obubuna obubasobozesa okukola ebikolwa byakatonda, naye okusaba okuwolerezebwa n’ebirala okuva mumuntu katonda gweyawa ekifo ekyo, taliimu bulombolombo obwo.\nNolwekyo, abamasanamu tubateeka tutya awamu n’ono gwetukakasa nga muddu mulongoofu, alina ekitiibwa ewakatonda era twewolereza naye ewa Allah (s.a)?!\nEkyokusatu: Mazima ekigambo “Da-awa” kirina amakulu magazi era oluusi kikozesebwa mungeri ya “majaaz” “ekkirizibwa” nga kitegeeza okwesinza nga bwebaakyesembesa mu Aya esoose nemuhadith awamu nekubeera nga bamanyi nti enkozesa nga eyo temala kubeera nga buli wetuba tusanze ekigambo ekyo, tukivuunule nti kitegeeza Ibaada era nga tutwaala buli asaba ekitali katonda nti mushirik (agatta kukatonda).\n4- Okuwolereza kweyawulidde kukatonda yekka\nOwange ggwe omusomi owekitiibwa, oluvanyuma olwokunafuya obujulizi bwabawahaab obwokusatu, katuleete obwokuna:\n“Oba baafuula abitali katonda okubeera ebiwolereza, bagambe: tebamanyi nti tebirina kyebyefugira wadde okubeera namagezi. Bagambe: okuwolereza kwonna kwakatonda”()\nkyebesembesezaako Aya eyo, kwekugamba nti okuwolereza kweyawulidde ku Allah yekka owekitiibwa.\nNolwekyo, okusaba ekitali katonda okukuwolereza, kitegeezaaki?\nEkigambo kyakatonda “okuwolereza kwonna kwakatonda” tekitegeeza nti okuwolereza kweyawulidde kukatonda yekka era tekisaanira mulala kuwolereza, kubanga tewali kubuusabuusa, mazima katonda tagenda kufuula muntu yenna kubeera muwolereza wamulala, wabula kitegeeza nti yye Allah ewekitiibwa, y’alina ensibuko yokuwolereza sossi masanamu olwensonga nti awolereza alina okubeera nga alina amagezi era awulira nga ate alina n’obusobozi obuwolereza. Naye bwetutunuulira amasanamu, tetugasangamu kitendo kyonna mw’ebyo ebyogeddwa waggulu. Kale Allah kyava agamba:\n“Bagambe: 1- Tebamanyi nga tegalina kyegafuga\n2- Nga ate era tegalina magezi”.\nAya eyekitiibwa eteeka essira kukubeera nga katonda y’alina obufuzi bwokuwolereza, sossi masanamu, era mazima katonda asobola okuwa omuntu yenna obuyinza n’awolereza abaddube ebbanga ly’amala nga alina ebitendo ebimusobozesa okuwolereza.\nNolwekyo, Aya terina wekwaataganira nakunonyereza kwetuliko, kubanga abasiramu bamanyi nti katonda yeyekka alina obuyinza n’obufuzi bw’okuwolereza sossi bagalwaabe, era bakakasa nti oyo katonda gw’awadde obuyinza obwokuwolereza, abeera n’obusobozi okusingako omulala.\nNga abasiramu era bwebakakasa – oluvanyuma olwokwesigamira kuQur’an ne hadith – nti katonda yakkiriza Nabbi (s.a.w) n’abolulyolwe abatukuvu okuwolereza, era kwetusinziira okubayitiramu nga tusaba okuwolerezebwa.\nBwekityo bwekikweyolekedde, owange ggwe omusomi, nti tewali nkwaatanana wakati wa Aya nekyo kyetuliko nga bwewatali nkwaatagana wakati wahadith nekyo kyetunonyerezaako.\n5- Obutaliimu obuli mukusaba okuwolerezebwa nomufu\nObujulizi obusembayo abawahaab bwebaaleeta kukuziyiza okusaba okuwolerezebwa okuva mubaagalwa bakatonda:\nOkusaba okuwolerezebwa okuva eri abaagalwa bakatonda mubulamu kifaananko nokusaba ekyetaago okuva mumufu atawulira.\nKunsonga eyo, besembesa Aya bbiri:\n1- “Mazima ggwe tosobola kuwuliza bafu, era tosobola kuwuliza kiggala dua bwebaba bakukubye amabega”.()\nKyebesembesa muyo, kwekubeera nga Qur’an yafananya abagatta kukatonda n’abafu, era Nabbi yagambibwa nti tosobola kuwuliza bantu abo kubanga balinga abafu. Kale singa abafu basobola okuwulira n’okwogera, katonda yalibadde tafaananya bamushirikiin nabafu.\n2- “Mazima katonda awuliza oyo gw’aba ayagadde, naye ggwe tosobola kuwuliza abo abali muntaana”.()\nKyebesembesa mu Aya eyo kifananako nekyomu Aya esoose ekyokugamba nti abafu tebasobola kwogera wadde okuwulira, kale okusaba okuwolerezebwa kwaabwe, kulinga okusaba ebitalina bulamu nga amayinja.\nMazima abasajja abawahaab ababbinkira mukubula besigamira nnyo kukigambo Shirik olwokwagala okufuula ebibiina ebirala ebyobusiramu ebyabula kubanga tebalina bujulizi bwamaanyi bwebesembesa, era basiiba bawayiriza abasiramu nekigambo kyobukafiiri nga befuula abalwanirira ekigambo tawheed (okwawula katonda).\nBbo, mukwesembesa kwaabwe okwo, baakyuusa enkola nebekwaata kukigambo nti: okusaba okuwolerezebwa n’abagalwa bakatonda kubeera kuzannya era temuli mugaso olwokubanga bafu.\nNaye abasajja abo, befuula abatamanyi era nebalagajjala kubujulizi obwamagezi n’obuli mumateeka obukakasa nti ab’agalwa bakatonda balamu wadde nga baafa.\nMazima bakakensa bokulowooza abobusiramu baakakasa nti omwoyo – oluvanyuma lwokwawukana n’omubiri – gusobola okusigalawo neguwangaala ebbanga eppanvu eritaliiko kikomo, era negusigala nga gulina obulamu nokuwulira okweyawulidde.\nAbanafalisafa abakkiririza mukatonda bannyonyola obujulizi kkumi obwesigamidde kumagezi nga bunyweeza ensonga eyo, era tebusobola kuleka muntu nga alimu okubuusabuusa kunsonga eyo. Ebbanga lyamala nga alina okulengera nobutereevu bwobwongo.\nOkwongera kubujulizi obwo, Qur’an eri mumikono gyaffe nayo ewa obujulizi obwolwaatu obulaga nti abagalwa bakatonda babeera balamu oluvanyuma lwokufa nga ebikumi nebikumi byahadith bwebyogera nabyo kunsonga eyo.\nKale bujuliziki obwo obulwadde abange mmwe abawahaab?!\nEra twebuuza, Aya ezo ebbiri zitegeezaki?\nOkwanukula: Amakulu gaazo, gali nti emibiri egyiri muttaka, tegyirina busobozi butegeera wadde okuwulira, era ekyo kimanyiddwa, kubanga omubiri bwegumala okwawukana n’omwoyo, gusigala nga tegulina bulamu oba okutegeera n’okuwulira.\nNaye ensonga enkulu gyetuliko, kwekubeera nga abo betuwanjagira batukiikirire ewakatonda waffe okutuwolereza – nga Qur’an bwekakasa ensonga eyo – sigyemibiri egyiziikibwa muttaka, wabula gyemyoyo emitukuvu emiramu egyiwangalira mumubiri ogukwaatagana nembeera yobulamu bwabarizakh.\nKale, emibiri egyazikibwa muttaka bwegyiba nga tegyisobola kutegeera oba okuwulira, ekyo kiba tekiraga nti emyoyo gyaabwe emitukuvu n’emitima gyaabwe emirungi – egyo emiramu era egyigabirirwa munsi endala – tegyisobola kutegeera oba okuwulira.\nEra Salaam nebiramuso ne ziyaara, byonna bikolebwa kulwamyoyo egyaakayakana era gyegisabibwa n’okuwolereza.\nMpozzi, ekibuuzo; lwaaki abasiramu besitula nebagenda okulambula entaana zabagalwa bakatonda?\nOkwanukula: Olwensonga ezijja:\n1- Olwahadith ezekitiibwa ezakakasibwa obutuufu bwaazo, ezajja nga zikuutira era ziraga obulungi bwokulambula ebifo ebyabagalwa bakatonda byebaazikibwamu era nga kumitwe gyaabwe kuliko omubaka wakatonda n’abantu abenyumbaye, era nga ziraga nti mulimu okusiima kwakatonda nempeera ennungi. Hadith ezimu twazogerako emabega bwetwaali twogera kukulambula Nabbi (s.a.w).\n2- Kubanga okubalambula kuteeka mubwongo bwaffe okubeerawo kwaabwe, era nekuteekateeka emitima gyaffe okusobola okukwaatagana nemyoyo gyaabwe emitukuvu nembeera gyebalimu. Mukiseera kyetubakubiriramu Salaam, twewulira nga abogera nabo era nga nabo batuwuliriza, nga bwekyajja mu emu kuziyaara:\n“Nkakasa nti mazima ggwe olaba ekifo kyange, era n’owulira nebigambo byange, era mazima ggwe olimulamu eri katondawo, ogabirirwa, kale nsabira kandawo era katonda wange ammaliri ebyetaago byange.”\nEra waliwo nendala:\n“Ai katonda ... era manyi nti mazima omubakawo nabasikaabo – emirembe gyibeere gyebali – balamu gyooli bagabirirwa, balaba ekifo kyange, era bawulira ebigambo byange, era badda musalaam yange, naye ggwe wateeka ejjiji kumatu gange obutawulira bigambo byaabwe, era noggulawo omulyango ogwokutegeera kwange okunyumirwa okubawanjagira...”()\n3- Kubanga hadith makumi namakumi zigamba nti mazima Banabbi n’abaabasikira – nabalala – bwebaba bafudde, emibiri gyaabwe gyisigala muttaka nga gyikuumiddwa – kulwobuyinza bwakatonda – awatali kwonooneka. Era ebyafaayo ebyogera kunsonga eyo bingi, nemwebyo: Abebyaafayo bagamba nti abasiramu baasima enkonko z’amazzi mukitundu kye “Uhud” muMadiina – oluvanyuma olwolutalo lwe Uhud nga wayiseewo emyaaka makumi ataano – nebasanga emibiri nga gyifulumamu omusaayi, nga miramu era nga gyiringa egyakaziikibwa ekiseera ekyo, nga tegyinnaba kwonooneka wadde amasanda gaajo. Amawulire bwegamala okutuuka e Madiina, abantu baayo mubaswahaaba – nabakyaala – nebanguyirira mangu okugenda okulaba, era nebategeera emibiri egyo, amonnya gaagyo, nebataata baabwe era nebategeera nti mibiri gy’abo abaafiira mulutalo lwe Uhud, gyaasigala miramu, negyewuunyisa emirembe, kulwobuyinza bwakatonda.\nKati nno emibiri gy’abo bwegiba nga bwegityo bwegiri, onoyogera otya kugwomubaka wakatonda neba Imam abatukuvu, abolulyo lwaNabbi (s.a.w)?!!\nTewali kubuusabuusa, emibiri egyo gisigala gyikuumiddwa awatali kutuusibwako kantu konna, era gyirina omuzizo ewakatonda owekitiibwa nobutukuvu obwekitalo. Era nekifo ekibeeramu omubiri gw’omu kubawaliyyi bakatonda, kifuna ekitiibwa nokugulumizibwa olw’oyo.\nEra okutuukako mukifo ekyo kyeyaziikibwaamu, kifunyisa omuntu okusasira kwaka tonda nebirungi nemikisa.\nBwekityo, nga bwekimaze okukweyolekera obulungi, owange ggwe omusomi owekitiibwa, obujulizi Abawahaabu bwebabadde besigamirako kukuziyiza okusaba okuwolerezebwa okuva eri abagalwa bakatonda, bwonna mpewo temuli kirimu, era abasiramu kyebalina okukola kwekusitukiramu okukolera kuQur’an kyegamba nehadith ezekittibwa.\n() 1: 5.\n() 2: 45.\n() 12: 18.\n() 72: 18.\n() Safiinatul Bihaar: madda, “Dua”.\n() 39: 43 – 44.\n() 27: 80.\n() 35: 22.\n() Kitaab Uddat Da-e: ekya Ibn Fahad Alhilli, okuva ku Imam Swadiq (a.s).


Bukedde Online - Ekiggwo Ggumbya ekya Bukedde kiri Kyotera\nEkiri mu Toto Festival e Namboole\nNorman Musinga ayogedde ku by'okwawukana ne mukyala we-Oyo omukazi...\nNorman Musinga mukyala we amuwadde obukwakkulizo obukambwe nga...\nAkulira ebidduka mu Kampala atabuse nemukazi we\nEkiggwo Ggumbya ekya Bukedde kiri Kyotera\nKapiteeni wa Comoros alabudde Uganda Cranes...\nMbabaali acamudde ab'e Masaka mu mpaka za...\nAdded 3rd September 2016\nABAMEGGANYI ba Buddu bawaga okumegga ab’amasaza amalala mu mpaka z’Ekiggwo Ggumbya ekya Bukedde Fa Ma ezigenda okuyindira mu kisaawe e Kyotera mu Rakai ku Ssande.\nAbamegganyi ba Kooki nga bawaga.\nWabula n’aba Kooki babaanukudde nti bajje nga beesibye bbiri kubanga bamaze okusunsula abavubuka envuumuulo abagenda okuwangula buli anaabasala mu maaso.\nAbawagizi mu masaza agagenda okukuhhaanira ku kisaawe e Kasambya mu Kyotera enkya (Ssande), nabo beesunga era bakira bagamba nti zinaagenda okuwera essaawa bbiri ez’oku makya nga bataka mu kisaawe okubugiriza abamegganyi baabwe.\nAmasaza ana ge gali mu kibinja ekigenda okuvuganya okuli; Buddu, Kooki, Kabula ne Mawogola. Pookino, Vincent Mayiga Ssebbowa agambye nti omuzannyo gw’Ekigwo munyuvu ate gwa nnono eri Abaganda n’asiima aba Bukedde abawoma omutwe mu kuguzzaawo.\nYagasseeko nti waakukulemberamu Buddu mu lutabaalo lw’okuwangula amasaza amalala kubanga guno omwaka gwa buwanguzi eri Buddu era beetegese okuwangula Ekigwo olwo bakigatte ku kikopo ky’emupiira gy’Amasaza kye baawangudde omwezi oguwedde.\nYeegattiddwaako abantu abalala, bonna abaaweze nti tebayinza kusubwa Kigwo Ggumbya nga beesunga okulaba enkoona nga zinywegera ettaka.\nBuli ssaza liyungudde abasajja enjasabiggu be basuubira okubatuusa ku buwanguzi.\nSeptember 18 ekigwo kijja kuba Mityana ku Mityana Grounds Singo, Busujju, Busiro bameggane.\nNorman Musinga ayogedde ku by'okwawukana ne mukyala we-Oyo omukazi anneesibako\nNorman Musinga mukyala we amuwadde obukwakkulizo obukambwe nga baawukana\nEkiri mu Toto Festival e Namboole...\nNorman Musinga ayogedde ku by'okwawukana...\nNorman Musinga mukyala we amuwadde...\nAkulira ebidduka mu Kampala atabuse...


Bukedde Online - Nnaabagereka akubye abafumbo akaama\nNnaabagereka akubye abafumbo akaama\nNjagala ddagala lyongera ag'emugga\nNnyazaala alemedde awaka\nOlwaleero Nnaabagereka Sylvia Nagginda awezezza emyaka 14 ng’agattiddwa ne Kabaka Ronald Muwenda Mutebi II. Nnaabagereka awadde abakyala obubaka obujja okubayamba okuggya amaka gaabwe ku mutindo kwe gali bayige okugeeyagaliramu.\nOlwaleero Nnaabagereka Sylvia Nagginda awezezza emyaka 14 ng’agattiddwa ne Kabaka Ronald Muwenda Mutebi II. Baagattibwa mu Lutikko e Namirembe nga August 27, 1999.\nOkuva olwo Nnaabagereka azze abudaabuda wamu n’okulera abaana ba Buganda ne Uganda okutwaliza awamu.\nNnaabagereka awadde abakyala obubaka obujja okubayamba okuggya amaka gaabwe ku mutindo kwe gali bayige okugeeyagaliramu.\nBwe yabadde asisinkanye abakyala Abakulisitaayo mu lusirika lwabwe olw’okwebuulirira olwabadde e Ggaba - Kawuku yalaze obunafu abakyala bwe balina ensangi zino obutuuse n’okubalemesa okutuukiriza obuvunaanyizbwa bw’okulabirira abaana be baabwe be bazaala.\nYagambye nti abakyala bangi mu nsi yonna balina ebizibu bingi ebibasoomooza mu bulamu nga bino baba basobola okubimalawo ssinga bakung’aana wamu ne basala amagezi ag’okubigonjoola okusinga buli omu okwefaako yekka.\nYanokoddeyo abakyala nga Allen Ssekkadde eyaleeta ekirowoozo ky’abakyala Abakulisitaayo okukung’aanako wamu ne basalira wamu amagezi okugonjoola ebizibu bye basanga ng’abakyala.\nEssira yalitadde ku nsonga y’amaka naddala ku nkuza y’abaana n’agamba nti abakyala be bannakazadde b’eggwanga era nga bassibwa ddala ku mwanjo okutwala ensi ku mutendera ogwa waggulu naddala nga bayita mu kugunjula abaana.\n“Okulabirira abaana buvunaanyizibwa obukuweebwa Katonda nga mu kino omukyala aba n’obuvunaanyizbwa obukulu wadde nga ensangi zino kirabika nga tekikyali kityo.\nMu Buganda, twesiimye n’obuwangwa bwaffe nga n’ekisinga obukulu gwe mugaso bwe guwa amaka gaffe.\nMu buwangwa empisa z’omu maka zitusigibwamu okuviira ddala nga tukyali bato mu maka gye tusibuka era ne tukula nazo, naye bino bikyuse nnyo kati olw’embeera y’amawanga n’addala empisa z’Abazungu ze tukoppa ezivuddeko empisa zaffe enzaaliranwa okubula.\nTwerabidde obuwangwa obutusomesebwa bakadde baffe mu maka era nga kyeraga lwatu nti tufuuse ng’abatakyalina mugaso.\nKye tulina okukola mu kiseera kino kwe kufuba okweggyako ensobi ze tuzze tukola tufuule eggwanga lyaffe eryeyagaza” Nnaabagereka bwe yagambye.\nYawadde ekyokulabirako mu Amerika gye yagambye nti balina enkola nga buli ssaawa 4:00 ez’ekiro wabaawo akalango ku leediyo akabuuza abazadde oba nga bamanyi awali abaana baabwe, kyokka nga kino kyabanga kya kusoomooza kubanga bangi baamanyanga gye bali naye nga tebamanyi bye bakola oba be bali nabo.\nNnaabagereka yagambye nti abazadde bangi kuno basudde obuvunaanyizibwa bwabwe nga tebakyalina budde bwa baana be bazaala okugezaako okuzuula emize gye balina nga n’empisa ezisookerwako omuli okulya, okubuuza, obuyonjo n’ebirala tebabibayigirizza ekibaviirako okukula nga babambaavu.\n“Y’ensonga lwaki nnatandikawo Ekisaakaate mwe twakagunjulira abaana abasoba mu 2000. Mu Kisaakaate tubayigiriza empisa, ennono n’obuwangwa bayige okubyeyagaliramu”, Bwe yakkatirizza n’agamba nti okuyiga okusinga abaana bakufuna bakyali mu mikono gya bakadde baabwe .\nYasiimye abaami be yagambye nti mu nsangi zino beewaayo ne bamala obudde obusinga n’abaana baabwe kyokka n’asaba abazadde bombi mu maka okuyiga okuba n’enkolagana ennungi nti kubanga y’eyamba ennyo mu kugunjula abaana baabwe.\n“Mulina okuyiga okuyambagana nga mukola ogw’okugunjula n’okukuza abaana kubanga okukuza abaana kwetaaga enjuyi zombi nga bwe muba mukolagana n’okugunjula abaana kubabeerera ekintu ekisanyusa ne mukyeyagaliramu.\nMundeke nange ndage ku sswaga\nBalumiriza mutabani wa KAfumbe Mukasa okubafera\nAbayizi basomere bwereere ku Yunivasite - Kalidinaali\nAbaakoze emmotoka ekozesa amasannyalaze Abazungu babakansizza


Bukedde Online - Lwe nalowooza ku ky'okuzimba ku ttaka lya kitaffe yadda mukambwe\nLwe nalowooza ku ky'okuzimba ku ttaka lya kitaffe yadda mukambwe\nOkubeera omubbi tekitegeeza kumpalabanya otyo\nAlumiddwa embwa bino byettanire\nAdded 7th August 2016\nLwe nalowooza ku ky’okuzimba ku ttaka lya kitaffe yadda mukambwe\nOmugenzi Sekiriwo na kati abaana ababonereza nga basobezza.\nOMUGENZI Benjamin Sekiriwo yali musajja atanywa guteeka! Okumanya yali mukambwe yazimba ekkomera mu maka ge mwe yaggaliranga abaana be nga basobezza!\nObukambwe bw’omugenzi teyabukomya mu bulamu wabula ne gy’ali asinziriirayo n’ababonereza okusinziira ku mutabani we Dan Sekiriwo, 27.\nAgamba: Twabeeranga ku kyalo Mawokota mu ggombolola y’e Bukuya mu disitulikiti y’e Mubende. Awaka twalingawo bangi kuba taata yakuza abaana abasukka mu 30 ate nga mu luwummula kiyitirira.\nYali musajja musuubuzi wa nte, ng’aziggya e Kyankwanzi n’azitunda e Bukuya nga kw’agatta okulunda n’okulima. Nga tannayingira busuubuzi n’okulima yaliko mu magye agaaleeta NRM mu buyinza era bwe yawummula n’atandika okukola ebibye. Ku kyalo baali bamumanyi ng’eyazirwanako.\nTaata yali yazimba ennyumba nnene ddala nga ya bisenge mukaaga. Ku bisenge ebyo kwaliko kimu kye yali yafuula ekkomera era nga kiba kiggale essaawa yonna. Buli lwe kyaggulwanga nga tumanya lubadde, waliwo eyazizza omusango. Twalina ente eziwerera ddala awaka nga tuzirunda mu mpalo wabula ekimu ku byasinganga okumunyiiza n’atuuka okukuggalira mu kkomera, kwe kusuulirira okulabirira ente ze. Waliwo olunaku lwe sigenda kwerabira, taata yandagira okuliisa ente ne sikikola.\nBwe yandagira saabifaako ne ηηenda ku luguudo okulaba mmotoka. Ebiseera ebyo waaliwo bbaasi za UTC nga zidduka era twanyumirwanga nnyo okuziraba nga ziyitawo. Bwe nadda mu kulaba mmotoka ne nneerabira ente.\nOlwadda awaka ne bantegeeza nti taata akuyita mu nnyumba! Namanyirawo ekimpisizza era nagenda okuyingira nasanga ekkomera liggule. Natambulirawo okutuuka mu kkomera lyaffe, abaali ebweru baawulira mirannga kuba yankuba kibooko ne ntuuka n’okugamba muli nti oba si y’anzaala!\nAte nga bw’akusibiramu atambula n’ekisumuluzo nga maama bw’ayagala okukuwa mmere agiyisa mu kadirisa akatono akaaliko. Mu kkomera wamalangayo ennaku bbiri oba ssatu okusinziira ku musango gw’okoze. Kino kyatuyigiriza okugondera amateeka n’obuteeyisa bubi kuba twatyanga okutusibira mu kkomera.\nNg’ekisinga okutuluma nga bw’oba mu kkomera n’owulira banno nga bazannya ebweru bakuba enduulu ng’okaabirayo. Wakaabanga bwe weegayirira taata akusonyiwe naye nga ne gwe weegayirira takuwulira.\nAwaka twakula tumanyi nti omuntu bw’azza omusango alina kuggalirwa mu kkomera era kino kyalwawo okutuvaamu okutuusa lwe twajja ku kibuga. ANIYA AMUTUTWALAKO Taata bwe yaweza emyaka 80 yali agonze era wano we yafunira obulwadde bwa aniya obwamutta.\nTwamujjanjabirako mu ddwaaliro e Mityana, ku kitanda yamalayo wiiki bbiri n’afa. Mu kiraamo kye, yalagira okumala ku nsi ennaku bbiri kisobozese abantu be abali ewala okumuziikako, era kino twakituukiriza.\nYalina ettaka erisoba mu mayiro era lino yatukuutira obutatundako yadde akagiiko wabula okulundirako nga ye bwe yakolanga. Yatukubirizanga okukola ennyo okusobola okwefunira ebyobugagga ebyaffe wabula si kwesigulira ku ye by’akoze.\nAKOMAWO Bwe natuuka mu myaka egikola, ne nzijja ku kibuga okunoonya ekigulira Magala eddiba. Mu kibuga nafuna akazigo ke napangisa mwe nagwanga ne nneebaka ng’emirimu gigaanyi. Lumu mba ndi ku buliri nneemulugunya nga bwe nneebuuza ekyandeeta mu kibuga eteri mirimu, otulo gye twantwalira.\nMba nneebase ne ndaba taata, yali mu magetisi ze nga bwe yabeeranga ng’akutte omuggo. Yali mukambwe kye yava aη− ηamba, ‘Ggwe ssebo ebya ssente, tebeemulugunya bwemulugunya bakola bukozi, saagala oddemu kwemulugunya era bw’oba olowooza nti onodda mu kyalo okolere eyo ekyejo ku bintu byange, sigeza ne nkulaba’. Yambuuza nti, ‘Olowooza sisobola kukuggalira?’, bwe yayogera ekyo natya nnyo ne ntadika okukaaba nga mmwegayirira, nagenda okusisimuka nga ndi mu maziga.\nNatya ng’ayogedde ku ky’okunzigalira era okuva olwo saddamu kwemulugunya ennaku ne bw’ennuma etya, mmanya nja kufuna kuba ekyo bwe kyantuukako natandika okukolera ddala era ssente nzifuna.\nBwe nafunawo ku ssente ne njagala okuzimba, ekirowoozo kye nasooka okufuna kyali kya kugenda mu kyalo nzimbe ku ttaka lyaffe. Kw’olwo lwe nkirowooza ekiro taata yanzijira era yayogera mu ddoboozi nga kkambwe ng’akutte n’omuggo ng’ogulunda ente n’aηηamba nti, ‘Nabaweerera ne musoma temulina kye mummanja, siddamu okukulaba ng’olowooza eky’okuzimba ku ttaka lyange.\nKwata ssente ogule ku kibuga ozimbire abaana bo kuba nze saazimba ku ttaka lya kitange. Ku makya nakeera kunoonya babbulooka ne bannoonyeza aw’okugula. Taata era yannyambako mu kufuna awantu awalungi kuba nalwawo okusiima nga buli we banfunira tewansanyusa. Yajja n’andaga w’ayagala ngule era ne ngulawo wadde sinnazimba\nOkwesig'ana kukuuma omukwano\nBalooya b'Abasiraamu abavunaanibwa okutta Magara batadde Gav't ku nninga\nEyaggya abaana ku bazadde ng'abalimbye okubaweerera bamukutte\nMinisita Mukwaya alabudde bassentebe ku nsimbi z'abavubuka\nBawannyondo basanyizzaawo amayumba agasoba mu 30 e Mukono


Oluguudo lwa Entebe Express Highway luguddwawo - Radio Simba, The Best Luganda Station in the World !\nOluguudo lwa Entebe Express Highway luguddwawo\nOmulimu gw’okuzimba oluguudo lwa Entebe Express Highway ogwagulwawo nga 22-Nov-2012 e Kabojja nga Pulizidenti Museveni yeyasimba ejjinja leero oluguudo luno lutongozeddwa Wang Yang Ssentebe wa National Committee of the Chinese People’s Political Consultative Conference (CPPCC) nga aliwamu ne Pulezidenti Museveni wali e Mpala Toll Plaza.\nOluguudo luno lujja kuba lwakusasulirwa oyo yenna analukozesa ssente ezitakka wansi wa 3,500/= era nga zijja kuyamba okusasula ebbanja eryawebwayo okuluzimba okumala emyaka 20 okuva kulunaku lwelutongozeddwa eri Exim Bank.\nOluguudo luno lwamirundi ebiri; ekitundu ekitandikira e Busega ku Northern By-pass ne lweyunga ku luggudo oluva e Kampala okudda Entebe mu kabuga ke Mpala n’olulala olwa Kilometres 12.6 olutandikira e Kajjansi okutuuka e Munyonyo.\nOluguudo luno lumazeewo obukadde bwa Dollar 476 nga era lwa Kilometres 49.5 nga ekigedererwa kya kukendeeza kumugoteko gw’ebidduka mu kibuga Kampala.\nomuvubuka bamusanze n’ebifaananyi by’abawala abalala 12\nPrevious Bbomu bbiri zizuuliddwa mu kibuga Kampala\nNext Abantu 7 baweereddwa obutwa, abaana 2 bafiiriddewo\nPolice e Luweero eri ku muyiggo gw’abasajja abaabadde n’emmundu nebatta abantu.